ഒരു ആഗ്നസ് വര്‍ദ്ദ ചിത്രം
VAGABOND (നാടോടി)
സാന്ദ്രീന്‍ ബുനേര്‍
മലയാളം പരിഭാഷ: ഓപ്പണ്‍ഫ്രെയിം പയ്യന്നൂര്‍ മൂന്നാമത് ക്ലാസിക് ഫെസ്റ്റ് 2017
ക്യാമറ പാട്രിക് ബ്ലോഷ്യര്‍
സംഗീതം: ജോണാ ബ്രുസ്ജോവിസ്
"നതാലി സരൂതിന്..."
ഹേയ്, ഇമോണിയ! അവിടെ ഒരു സ്ത്രീ മരിച്ചു കിടക്കുന്നു!
ദാ, ഇങ്ങനെ...മലര്‍ന്നു കിടക്കുന്നു!
- നേരോ? - അതേന്ന്, ആ കിടങ്ങില്‍ .
ഞാന്‍ പൊലീസിനു വിവരം കൊടുക്കട്ടെ.
ആ മുഖം കിട്ടുംവിധം ഒരെണ്ണം എടുക്കൂ.
അവളുടെ മുഖം.
ഈ കിടങ്ങില്‍ ആ സ്ത്രീ...
മരിച്ച നിലയില്‍ ...അതെ, മരിച്ചു.
നീ എപ്പോഴാ കണ്ടത്?
- കാലത്ത് ഒരു 10 മണിയായിക്കാണും. -10 മണിയോ?
ചിലപ്പോള്‍ ‍, കടുത്ത തണുപ്പില്‍ കാല് മരവിച്ചിരിക്കും,
അങ്ങനെ വഴുതി വീണതാവും.
lD കാര്‍ഡൊന്നും കാണാനില്ല.
അവള്‍ മദ്യത്തില്‍ മുങ്ങീട്ടുണ്ടല്ലോ, അവര്‍ അവളെ മദ്യത്തില്‍ കുളിപ്പിച്ച് വിട്ടിരിക്കും!
8 അടി.
അവള്‍ക്ക് പ്രത്യേകിച്ച് എന്തെങ്കിലും പ്രശ്നം?
ഒരു തുറിച്ച നോട്ടവുമായി, അവിടെയും ഇവിടയും തെണ്ടിത്തിരിഞ്ഞു നടക്കുന്ന പ്രാകൃതമാ...
അവളുടെ നോട്ടം കണ്ടപ്പോഴേ ഒരു പന്തികേട് തോന്നിയിരുന്നു.
അവളെക്കുറിച്ച് ഇതൊക്കെയേ എനിക്കറിയൂ...
- നിങ്ങള്‍ക്ക് എന്ത് തോന്നുന്നു? - ഒരു സ്വാഭാവിക മരണം,
മുറിവുകളോ പാടുകളോ ഒന്നുംതന്നെ ഇല്ല.
ഈ കൊടും തണുപ്പുതന്നെയാവും മരണകാരണം.
ആരാലും ഏറ്റുവാങ്ങപ്പെടാത്തതിനാല്‍ , അനാഥമായ അവളുടെ ശരീരം ചുടലപ്പറമ്പിലേക്ക് എടുക്കപ്പട്ടു.
തന്‍റേതായ അടയാളങ്ങളൊന്നും ബാക്കിയാക്കാതെ, അവള്‍ ഒരു സ്വാഭാവിക മരണമായി മറഞ്ഞു.
കുഞ്ഞായിരിക്കുമ്പോള്‍ മുതല്‍ അവളെ അറിയുകയും, ഇപ്പോഴും അവളുടെ ഓര്‍മ്മകളില്‍ കഴിയുകയും ചെയ്യുന്ന ആരെങ്കിലും ഉണ്ടായിരിക്കില്ലേ!
ഒന്നുറപ്പാണ്, അടുത്തകാലത്തായി അവളെ കണ്ടവര്‍ അവളെ മറക്കാന്‍ ഇടയില്ല.
അവരിലൂടെ അവളുടെ അവസാനനാളുകളെക്കുറിച്ചും... അവള്‍ കടന്നുപോയ അവസാനത്തെ ശിശിരകാലത്തെക്കുറിച്ചും പറയാനാവും.
അവള്‍ അവരില്‍ അടയാളങ്ങള്‍ ശേഷിപ്പിച്ചിടുണ്ട്.
അവള്‍ കടന്നുപോയതറിയാതെ, അവര്‍ അവള്‍ക്ക് വേണ്ടി സംസാരിക്കും!
ഞാനവരോടു അത് പറഞ്ഞിട്ടില്ല. അവളുടെ പേര് മോണാ ബെര്‍ജോം ആണെന്നു!
അവളെപ്പറ്റി ചിലതൊക്കെ എനിക്കും അറിയാം,
അത് പക്ഷെ, അവള്‍ കടലില്‍ നിന്ന് വരുന്നത് മുതലാണ്‌.
പൌലൊ! നോക്ക്, 2 ഫ്രാങ്കിന് ഇവളെ കിട്ടും!
അതെയതെ, പക്ഷെ ഒരു പെണ്ണിനെ തുണിയില്ലാതെ കണ്ടാല്‍ ‍...
ഇവന് മുട്ട് വിറയ്ക്കും!
അന്ന്, ആ ബീച്ചില്‍ ഞാന്‍ നേരിട്ട് കണ്ടതല്ലേ.
ഒരു പെണ്ണിനെ ഒറ്റയ്ക്ക് കിട്ടിയിട്ട്!
ആ വെള്ളത്തിനു കൊടുംതണുപ്പായിരിക്കും.
അവള്‍ക്ക് വട്ടായിരിക്കും.
അവള്‍ക്കത് ഒരു ത്രില്ലായായിരിക്കും!
ഞാനില്ല...ഒരാര്‍ഭാടമായിരിക്കും.
അവള്‍ തരക്കേടില്ല, അല്ലെ?
- ഒന്ന്‍ മുട്ടി നോക്കിയാലോ. -വേണ്ട, പൌലൊ. എനിക്ക് വേറെ തിരക്കുണ്ട്‌.
- ഞാനോടിക്കാം! - ഇപ്പൊ വേണ്ട, പൌലൊ.
ഇവിടുത്തെ ക്യാമ്പിംഗ് സീസണോക്കെ കഴിഞ്ഞു. എല്ലാവരും സ്ഥലം കാലിയാക്കി!
ഞാനുണ്ടല്ലോ.
ആ വലിയ സംഗതികളൊക്കെ ചവറാ!
ഇവിടെ വേനലാണ് കൂടുതല്‍ നല്ലത്.
ആളുകളെക്കൊണ്ട് നിറയും.
വേനല്‍ക്കാലത്ത് 90,000 പേരുണ്ടെങ്കില്‍ , തണുപ്പുകാലമായാല്‍ 3,000 ആയി കുറയും.
87,000 ബെഡുകള്‍ ഒഴിഞ്ഞു കിടപ്പുണ്ടെന്നര്‍ത്ഥം! അല്ലേ?
എന്തേ? ലോഡ്ജ് വേണോ? അവിടെയൊരു ഡോര്‍മെട്ടറിയുണ്ട്.
അറിയാം, ഞാന്‍ മുന്‍പ് കേട്ടിട്ടുണ്ട്!
- റേഡിയോ വെയ്ക്കാമോ? - ഇല്ല!
എല്ലാമുണ്ട് പക്ഷെ ഒരു റേഡിയോ ഇല്ല! കഷ്ടം, ചവറ്!
ഒരു റേഡിയോ പോലും ഇല്ല!
ശരി! ഇറങ്ങൂ. ഇപ്പൊ, ഇവിടെ ഇറങ്ങിക്കോണം.
പണം കിട്ടില്ലെന്ന് തോന്നിയിരിക്കും, അല്ലേ?
മതി, ഇതുതന്നെ ധാരാളം.
വഴിയില്‍ കൈകാട്ടുന്ന പെണ്‍പിള്ളേര്‍, കുഴപ്പമൊന്നുമില്ല.
പക്ഷെ അവളുമാര്‍ക്ക് വല്ലാത്ത മൂലക്കടച്ചിലും കൂടി ഉണ്ടെങ്കില്‍, ഞാന്‍ ചവുട്ടി പുറത്താക്കും.
പക്ഷേ, അവള്‍ സുന്ദരിയായിരുന്നു.
എന്നെ വല്ലാതെ മടുപ്പിച്ച അതേ സാധനം തന്നെയാവണം അവള്‍ .
ഞങ്ങള്‍ ആ ബംഗ്ലാവ് പൊളിക്കുന്നതിന്റെ ഇടയില്‍ വന്നു പെട്ടു. എത്ര വിളിച്ചിട്ടും എവിടെ കേള്‍ക്കാന്‍ !
ഒരു മാലാഖയെപോലെ കിടന്നുറങ്ങുന്നു.
ചങ്ങാതിമാരേ, ഇതാ, നമുക്ക് ഇവിടൊരു നിധി കിട്ടിയിട്ടുണ്ട്.
കുറച്ച് വെള്ളം എടുത്തോട്ടെ?
അതാ, ആ പമ്പില്‍ നിന്നെടുത്തോളൂ.
അതില്‍ നിന്നോ?
ഇതില്‍ വെള്ളമൊന്നുമില്ല.
ആദ്യം കുറച്ച് അങ്ങോട്ട്‌ ഒഴിക്കണം.
- വണ്ടി കേടായോ? - അല്ല, ഇന്നിവിടെ തമ്പടിക്കാന്‍ ഉദ്ദേശിക്കുന്നു.
- ഈ കാലാവസ്ഥയിലോ? - അതെ, എനിക്ക് പ്രശ്നമല്ല.
ഒരു തീപ്പെട്ടി തരുമോ?
അതിനെന്താ, ഇപ്പൊ തരാല്ലോ, ചെറുപ്പക്കാരീ.
ഞാനും ഓടിപ്പോയേനെ.
ആ വെള്ളം ചോദിച്ച് വന്ന പെണ്ണിനെപ്പോലെ... അവള്‍ക്ക് സ്വാതന്ത്ര്യം ഉണ്ട്..അവള്‍ക്ക് ഇഷ്ടമുള്ളത് പോലെ പോകാം!
എല്ലാ ദിവസവും ഉരുട്ടിത്തരാന്‍ അവള്‍ക്ക് ഒരമ്മയുണ്ടോ, നിനക്കുള്ളത് പോലെ?
ഇതിലും ഭേതം പട്ടിണികിടക്കുന്നതാ.
എനിക്ക് അല്പം സ്വാതന്ത്ര്യം വേണം.
സ്വതന്ത്രയാവണം...
ഉള്ളില്‍ ആളുണ്ടോ?
ഉണ്ട്, ഞാന്‍ ഉറങ്ങുകയാ!
ഇതെവിടെയാണെന്നു വല്ല പിടിയുമുണ്ടോ?
ഇല്ല, ഞാന്‍ നട്ടപ്പാതിരായ്ക്ക് കയറിക്കൂടിയതാ.
ഇതൊരു ശവപ്പറമ്പാണ്, ഇവിടിങ്ങനെ കിടക്കാന്‍ പാടില്ല.
ഇന്ന് ശവക്കല്ലറയൊന്നും തോണ്ടാനില്ലേ?
ഒരു കാപ്പി തരൂ.
നീ എന്നെയാണോ നോക്കുന്നത്?
അതോ ഈ സാന്‍വിച്ചിലോ?
നിങ്ങളുടെ സാന്‍വിച്ചില്‍ തന്നെ.
വളരെ മോശം.
എന്താ, ഒരെണ്ണം വേണോ?
ലോഹാന്‍! ഇവള്‍ക്കൊരു സാന്‍വിച്ച് കൊടുക്കൂ.
ഞാന്‍ കാണുമ്പോള്‍ അവളുടെ മുതുകില്‍ വലിയ ഒരു ബാഗുണ്ടായിരുന്നു.
അവള്‍ക്കൊരു ജോലി വേണമായിരുന്നു.
30 ഫ്രാങ്ക്സിനു ഞാനവളെ ഒരു കാറ് കഴുകാന്‍ ഏല്‍പ്പിച്ചു.
അവളുടെ കൈ വൃത്തിയായതൊഴികെ മറ്റൊന്നും നടന്നില്ല.
വേണമെങ്കില്‍ ഗ്യാസ് പമ്പില്‍ നിര്‍ത്താമായിരുന്നു,
പക്ഷെ, എനിക്കവളെ അത്ര വിശ്വാസം പോരായിരുന്നു.
ഈ നാടോടി പെണ്ണുങ്ങള്‍ ഒക്കെ ഒരു വകയാ.
മടിച്ചികളും ആണുങ്ങളെ വളയ്ക്കാന്‍ നടക്കുന്നവരും ആയിരിക്കും.
എന്റേത് അഴുക്കുപുരണ്ട കൈകളാണെന്ന് അവള്‍ ഇപ്പോഴും പറയും. അല്ല, അങ്ങനെയല്ല പറയാറുള്ളത്...
നിങ്ങളുടെ "മനസ്സ്" മുഴുവന്‍ അഴുക്കാണെന്നാ പറയാറുള്ളത്.
താന്തോന്നി.
ശ്രദ്ധിച്ച് !
- ഞാനും കയറെട്ടെ? - ശരി.
എന്‍റെ സാധനങ്ങളൊന്നെടുക്കട്ടെ.
പോടീ, കൂത്തിച്ചീ!
എന്റേതും പിടിച്ചോ!
ആകെ കഷ്ടപ്പാടാണല്ലോ. ഒരിടത്ത് നിന്നും ഒന്നും കിട്ടുന്നില്ല!
- എല്ലാ വീട്ടിലും കാവല്‍ക്കാരുണ്ട്. - നായ്ക്കളുടെ കാര്യം പറയുകയും വേണ്ട.!
ആ യോളാണ്ട എവിടെയാ ഇപ്പൊ ജോലിചെയ്യുന്നത്?
ഇതില്‍ യോളാണ്ടയെ അടുപ്പിക്കേണ്ട.
അവളുടെ അമ്മാവന്‍ ഒരു കൊട്ടാരം നോക്കിനടത്തുന്നുണ്ട്.
അവളെ വിട്ടേക്കൂ! മനസ്സിലായല്ലോ?
യോളാണ്ട!
ദാ, വരുന്നൂ, ലയ്ജീമ്മാ!
ഞാനൊരു ദമ്പതികളെ കണ്ടു പിടിച്ചിട്ടുണ്ട്. പക്ഷെ, ഞാന്‍ അമ്മാവനോട് ഇതുവരെ പറഞ്ഞിട്ടില്ല.
അദ്ദേഹമാണ് അവിടുത്തെ മേല്‍നോട്ടക്കാരന്‍ . അദ്ദേഹം വല്ലപ്പോഴും വന്നു പൊയ്ക്കോളും.
വീടിന്റെ മുതലാളി വര്‍ഷത്തിലൊരിക്കലെ വരൂ, അതുകൊണ്ട് അമ്മാവന്‍ അതത്ര കാര്യമാക്കാറില്ല.
പിന്‍വാതിലിലൂടെ ഉള്ളില്‍ കയറാന്‍ കഴിയുമെന്നത് അമ്മാവന് അറിയുക കൂടിയില്ല!
ഐമി അമ്മാവാ! ഇതാണ് ഞാന്‍ പറഞ്ഞ ആള്‍ ‍!
ഞാന്‍ പൌലൊ.
ഞാന്‍ ബയോണി, "ബൂബി (മുല) ലെ" ബി, "ഇഡിയറ്റി" (വിഡ്ഢി) ഐ,
"ഓണസ്റ്റി" (സത്യസന്ധന്‍ )ലെ ഒ, എച്ച് ഇല്ലട്ടോ, പിന്നെ രണ്ട് "എന്‍ ‍"കളും നോയല്‍ നോയല്‍ ‍,
"ഏണസ്റ്റ് രിനാന്‍റെ" ഇ....
ഒടുക്കം, വിഖ്യാത കവി തിയോഫില്‍ ഗുച്ചിയുടെ ടി യും!
അടിപൊളി!
അതിന്റെ പേരില്‍ നമുക്കൊരു ചെറുത് വീശിയാലോ!
എനിക്കിത് മനപാഠമാണ്. കഴിഞ്ഞ 15 വര്‍ഷമായി കേട്ടുകൊണ്ടിരിക്കുന്നു!
ഞാനൊന്ന് നടന്നിട്ട് വരാം.
നീ തിരികെയെത്തിയോ? എങ്ങനെയുണ്ടായിരുന്നു നടത്തം?
കിനാവ്‌ കണ്ട് നടന്നതാണോ? ഒന്നും കഴിക്കേണ്ടെ?
നമുക്ക് പോകാം, പൌലൊ.
പോകുംവഴി എനിക്കിവനെ സ്റ്റേഷനില്‍ ഇറക്കണം. എനിക്ക് ഡാന്‍സിനും പോകാനുള്ളതാണ്.
ആ നായ്ക്കള്‍ക്ക് വല്ലപ്പോഴും എന്തെങ്കിലും തിന്നാന്‍ കൊടുക്കുമോ?
- ഞാന്‍ ചെയ്തോളാം. - യോളാണ്ട എന്നും ഒരുപകാരിയാണ്.
യോളാണ്ടയാണ് യഥാര്‍ത്ഥ സഹായി!
യോളാണ്ടയായിരുന്നു ആ സഹായങ്ങളില്‍ ഒരുവള്‍ ‍!
- ഞാന്‍ പുറത്ത് മാറി നില്‍ക്കട്ടെ? - അതെ, ഞങ്ങള്‍ കുറച്ച് കുടുംബകാര്യങ്ങള്‍ സംസാരിക്കട്ടെ.
പൌലൊ എന്നെ മോഹിക്കണമെന്ന് ഞാന്‍ അതിയായി ആഗ്രഹിച്ചു,
ആ കൊട്ടാരത്തിലെ പ്രണയികളെപ്പോലെ...
പരസ്പരം കരങ്ങളില്‍ വാരിപ്പുണര്‍ന്ന്.....
ആ വയസന്‍ പെട്ടിയുമെടുത്ത് സ്ഥലംവിടുന്നു.
കുറച്ച് ദിവസങ്ങള്‍കൂടി നമുക്കിവിടെ പ്രശ്നമുണ്ടാവില്ല!
ഇവിടെ നിന്‍റെ ചെറുമെത്ത മാത്രമേയുള്ളൂ, കിടക്കയില്ല! .
അടയാളങ്ങള്‍ ബാക്കിയാവരുത്!
പരസ്പരം കാണാതെ കഴിയാനോ?
എനിക്കറിയാം, സാധാരണയായി രണ്ട് ദിവസത്തിലധികം ഇത് പോകാറില്ല
ഞാനെപ്പോഴും തനിച്ചാണ്.
ദേശാടകനായ ജുതന്മാരെപ്പോലെ.
ആ താക്കോല്‍ ഞാന്‍ എറിഞ്ഞു കളഞ്ഞു.
ഇപ്പോഴാണോ സമയം കിട്ടിയത്!
നിനക്ക് അറിയാമല്ലോ, അവള്‍ക്ക് കൃത്യം 12:30ന് ഭക്ഷണം വേണം.
നീ നേരം വെളുത്തിട്ടും കിടന്നുറങ്ങുകയായിരുന്നില്ലേ.
ഇങ്ങനെ കെട്ടിയിട്ടത് പോലെ കിടന്ന് മടുത്തു.
ആ മൂന്ന് ദിവസത്തെ ട്രിപ്പ്‌ ഒരാശ്വാസമാവുമായിരുന്നു
കുറച്ച് കൂടി സ്വാതന്ത്ര്യമുള്ള മറ്റേതെങ്കിലും ഒരു സ്ഥലം കണ്ടെത്തണം.
പഴയ ആളുകള്‍ കൂടുതല്‍ കാശ് തരും.
വേറൊരു കിളവിയെ കണ്ടെത്തണം!
അവരൊരു സാധനമാണ്,
പക്ഷെ, മറ്റു പലരും ഇവരേക്കാള്‍ വൃത്തികെട്ടവരും രോഗികളുമാണ്.
- ഈ സ്ത്രീ ഒരു വരമാണ്! - എനിക്കങ്ങനെയല്ല.
ഞാനല്ലേ നിനക്ക് തിന്നാന്‍ തരുന്നത്.
ഒരു നയവുമില്ലാത്ത ദുരന്തമാണ് നീ.
പൌലൊ! എന്നോടു കുറച്ചുകൂടി മനുഷ്യത്വത്തോടെ പെരുമാറിക്കൂടെ?
വീണ്ടും തുടങ്ങി.
ഞാനൊരു നവദമ്പതികളെ കണ്ടിരുന്നു, അവര്‍ എല്ലായ്പ്പോഴും ഒരുമിച്ചാണ്:
തീറ്റയും കുടിയും ഉറക്കവും എല്ലാം ഒരുമിച്ച്! അവര്‍ ഒരുമിച്ച് പാട്ടുകള്‍ കേട്ടുകൊണ്ടേയിരിക്കും.
- ആരാണവര്‍? - നിനക്കവരെ അറിയില്ല.
നീ അറിയുന്നവരാണോ?
ഞാനിവിടെ പൂതലിച്ച് കിടക്കുമെന്ന് നീ കരുതേണ്ടാ കേട്ടല്ലോ!
ഈ കൊത്തുപണികളൊക്കെ കേമം തന്നെ, പക്ഷെ, പൊടികൊണ്ടൊരു രക്ഷയുമില്ല!
അതുകൊണ്ട് അവ നന്നായി തുടയ്ക്കണം!
ആ ചെറിയ പാത്രം നന്നായി ശ്രദ്ധിക്കണം! എനിക്കേറ്റവും പ്രിയപ്പെട്ടതാണത്.
എന്‍റെ അമ്മൂമ്മ തിരുവത്താഴകൂദാശ സമയത്ത് എനിക്ക് തന്നതാ.
ഒരു പാവം! അവരെ എനിക്ക് ഒരുപാട് ഇഷ്ടമായിരുന്നു.
അവര്‍ മരിച്ചപ്പോള്‍ എനിക്കത് സഹിക്കാന്‍ കഴിഞ്ഞില്ല!
അവര്‍ മരിച്ചു കിടക്കുന്നു എന്ന തോന്നല്‍തന്നെ അവലക്ഷണമായ ഒന്നാണ്. അവര്‍ ഉറങ്ങിക്കിടക്കുന്നതാണ് കൂടുതല്‍ സുന്ദരം!
നിന്‍റെ കൈല്‍ പുകയ്ക്കാനൊന്നുമില്ലേ?
എന്‍റെ ഒരു മാസത്തെ ചരക്കാ നീ 4 ദിവസം കൊണ്ട് തീര്‍ത്തു കളഞ്ഞത്!
ആ റോട്ടിയിങ്ങെടുക്കൂ?
ഏതോ ശബ്ദം കേട്ടല്ലോ.
കാറ്റടിക്കുന്നതാവും.
എന്താദ്?
റേഡിയോ ഓഫ്‌ ചെയ്യൂ.
പോയി നോക്കൂ.
എന്‍റെ കൈല്‍ പുകയ്ക്കാനുണ്ടായിരുന്നപ്പോള്‍ അവള്‍ എന്നോടൊപ്പം ഉണ്ടായിരുന്നു.
അതില്ലാതായതോടെ അവളും പോയി.
അവള്‍ പോയപ്പോ ഞാന്‍ വല്ലാതെ അലസനായിരിക്കുന്നു.
എനിക്ക് ഭാഗ്യമുള്ളതുകൊണ്ട് അവള്‍ എന്‍റെ റേഡിയോ പൊക്കിയില്ല.
അവള്‍ക്ക് അതിലൊരു കണ്ണുണ്ടായിരുന്നു.
ഞാന്‍ കരുതിയത് അവള്‍ വീട്ടില്‍ത്തന്നെ കഴിഞ്ഞുകൂടാന്‍ ഇഷ്‌ടപ്പെടുന്ന,
ഒരുവളായിരുന്നുവെന്നെന്നാണ്.
നാശം!
ഇവിടെ ഞാനാരെയും കണ്ടിട്ടില്ല. എന്‍റെ മരുമകള്‍ വല്ലപ്പോഴും വരുന്നതല്ലാതെ..
ഒരു വൃത്തിയില്ലാത്തപെണ്ണ്‍ ബാഗും തൂക്കി ഇതുവഴി വന്നതായി... അയല്‍ക്കാര്‍ പറഞ്ഞിട്ടുണ്ട്
അതേതായാലും എന്‍റെ മരുമകള്‍ യോളാണ്ടയല്ല. അവളല്‍പ്പം വൃത്തിയുള്ള കൂട്ടത്തിലാണ്.
അവള്‍ വലിയൊരു അലമാരയും തൂക്കി നടക്കുമെന്ന് നിങ്ങള്‍ കരുതുന്നോ!
പിന്നെ ആ നാടോടി ഇത്ര വലിയ ചിത്രങ്ങള്‍ മോഷിടിച്ചെന്നോ! ശുദ്ധ അസംബന്ധം!!
- നിന്‍റെ വഴികള്‍ സുരക്ഷിതമായിരിക്കട്ടെ കുഞ്ഞേ, ഈ വാതിലുകള്‍ എന്നും തുറന്നുതന്നെയുണ്ടാവും. - നന്ദി.
* പ്രൈവറ്റ് റോഡ്‌ * അനുവാദമില്ലാതെ പ്രവേശിക്കരുത്. * നായയുണ്ട് സൂക്ഷിക്കുക.
- നമസ്കാരം. - നമസ്കാരം.
- ഈ കാലാവസ്ഥയിലാണോ യാത്ര ചെയ്യുന്നത്? - എനിക്ക് കാലാവസ്ഥയൊരു പ്രശ്നമല്ല.
- വണ്ടി കിട്ടിയോ? - ഉവ്വ്.
അയാളാണ് പറഞ്ഞത് ഇവിടെ തങ്ങാന്‍ കഴിയുമെന്ന്, എന്നെ പറ്റിച്ചതാവുമോ?
സ്വയം കളിയാക്കുന്നോ!
അതൊരു രസമാണ്.
ഒറ്റ രാത്രി മതി.
അവള്‍ ആ വലിയ മുറിയില്‍ കിടന്നോട്ടെ.
ആകെ എത്ര എണ്ണമുണ്ട്?
നൂറോളം വരും, ഞാനെണ്ണിയിട്ടില്ല.
നിങ്ങള്‍ക്ക് ഓരോന്നിനെയും തിരിച്ചറിയാനാവുമോ?
മിക്കവാറും, പകുതിയിലേറെയെണ്ണെങ്ങള്‍ക്കും പേരുകള്‍ ഉണ്ട്.
ഇതെന്‍റെ മുടി തിന്നുന്നു!
നല്ല ഉറക്കക്കാരിയാണല്ലോ!
അവള്‍ കുറച്ചുകൂടി ഉറങ്ങിക്കോട്ടേ!
- ഉറക്കം എങ്ങനെ? - കൊള്ളാം,
നന്നായി.
എനിക്കറിയാം, യാത്രകളില്‍ സാധാരണ ഇങ്ങനെയാവും.
- നിങ്ങള്‍ ഇങ്ങനെ നാടുചുറ്റാറുണ്ടോ? - ആട്ടിന്‍പറ്റവുമായി ഞങ്ങള്‍ സഞ്ചരിക്കാറുണ്ട്‌.
ആറുമാസം മലകളില്‍ ‍, ആറുമാസം താഴ്വാരങ്ങളില്‍ .
ഭാര്യയോടും ആട്ടിന്‍പറ്റത്തോടുമോപ്പം, ഇത് തികച്ചും വ്യത്യസ്തമാണ്, ഒരു സഞ്ചരിക്കുന്ന വീടുപോലെ.
അതൊരിക്കലും നിന്‍റെ യാത്രകള്‍ പോലെയേയല്ല!
ഞങ്ങള്‍ക്ക് ഞങ്ങളുടേതായ ചില സംഗതികള്‍ ഉണ്ടാവുമല്ലോ?
അതുകൊണ്ടാണതങ്ങനെ.
ഒറ്റയ്ക്കാണോ നിന്‍റെ യാത്രകള്‍ ? അത് വല്ലാത്ത ഒറ്റപ്പെടലല്ലേ?
തനിച്ചാവുന്നതാണ് എന്തുകൊണ്ടും നല്ലത്.
ഞാന്‍ തനിച്ച് ക്രിസ്തുമസ് ആഘോഷിച്ചിട്ടുണ്ട്.
ജനങ്ങള്‍ പരസ്പരം മത്സരിക്കുന്നത് ഞാന്‍ കണ്ടിട്ടുണ്ട്. പക്ഷെ, ഞാന്‍ തനിച്ചായിരുന്നു.
കൊടും തണുപ്പാണ് നല്ലത്! കാരണം, വഴിയോരങ്ങള്‍ തീര്‍ത്തും വിജനമാവും.
നമ്മുടെ യാത്രകളെ അത് എളുപ്പമാക്കും.
എല്ലാം നിനക്ക് കൂട്ടുകിട്ടുന്ന പുരുഷനെ ആശ്രയിച്ചിരിക്കും.
അവന്‍ നിന്നോട് മൃദുലമായി പെരുമാരിയാല്‍ നീ ഭാഗ്യവതി, അവനൊരു ശല്യമാവാതിരുന്നാല്‍ കൂടുതല്‍ ഭാഗ്യവതി.
എന്നെ അതൊന്നും അലട്ടുന്നില്ല, ഞാന്‍ പോകും.
ചിലപ്പോള്‍ , നീ എന്നേക്കാള്‍ സ്വാതന്ത്ര്യയായിരിക്കും.
ഞാന്‍ ഒറ്റപ്പെടലിനും സ്വാതന്ത്ര്യത്തിനും...
ഇടയിലൂടെ സഞ്ചരിക്കുന്നവനാണ് ‍!
കുറേക്കാലം ജനങ്ങള്‍ എന്നെ അലോസരപ്പെടുത്തിയിരുന്നു. അതൊക്കെ അവസാനിച്ചിരിക്കുന്നു.
നീ പരിപൂര്‍ണ്ണ സ്വാതന്ത്ര്യം തിരഞ്ഞെടുത്തു, നിനക്ക് കിട്ടിയതാകട്ടെ കടുത്ത ഏകാന്തതയും.
സമയം കാത്തുനില്‍ക്കുന്നതേയില്ല, നീ സ്വയം നശിക്കുകയാണ്.
നാശത്തിലേക്ക് സ്വയം നടക്കുന്നു.
നിനക്ക് ജീവിക്കണമെന്നുണ്ടെങ്കില്‍ ഇവിടെ നില്‍ക്കാം.
യാത്ര തുടര്‍ന്നു പോയ എന്‍റെ സ്നേഹിതരോന്നും, ഇന്ന് ജീവനോടെയില്ല!
അല്ലെങ്കില്‍ മുഴുക്കുടിയന്മാരോ മയക്കുമരുന്നിനടിപ്പെട്ടോ പോയിരിക്കുന്നു.
കാരണം ആ ഏകാന്തത അവരെ എളുപ്പം കാര്‍ന്നു തിന്നു.
നിങ്ങളിവനെ സ്കൂളില്‍ അയക്കുമോ?
ആലോചിച്ചിട്ടില്ല.
അവന്‍റെ അച്ഛന്‍ ശ്രമിക്കുന്നുണ്ട്.
അദ്ദേഹം അവനെ പഠിപ്പിക്കും.
- അദ്ദേഹത്തിന് ഫിലോസഫിയില്‍ ബിരുദാന്തര ബിരുദം ഉണ്ട്. - എന്നിട്ട് നിങ്ങളെന്താ ഇവിടെ ചെയ്യുന്നത്?
മണ്ണിലേക്കിറങ്ങി!
അതായിരുന്നു എന്റെയും ഇഷ്ടം,,
സ്വന്തമായി കുറച്ച് ഭൂമി, അവിടെ ഇത്തിരി കിഴങ്ങ് കൃഷിയും.
കിഴങ്ങ്!
കൃഷിസ്ഥലം ഒരു കുട്ടിക്കളിയല്ല! അതിന് ആവശ്യമുള്ളപ്പോഴൊക്കെ നാം അവിടെയുണ്ടാവണം.
നിനക്ക് കുറച്ച് ഭൂമി വേണമെങ്കില്‍ ഞാന്‍ തരാം,
ആ സൈപ്രസ് മരം മുതല്‍ ...
ആ മരം വരെയുള്ള ഭൂമി നിനക്കെടുക്കാം.
കിഴങ്ങ് കൃഷിക്ക് അതുതന്നെ ധാരാളമാണ്.
എനിക്കത് നോക്കിനടത്താനാവില്ല.
ഞാന്‍ നിന്നെ സഹായിക്കാം.
നിനക്ക് വേണ്ടി ഞാനവിടം ഉഴുതുമറിച്ചു തരാം
പിന്നെ നിനക്ക് കൃഷി ചെയ്യാമല്ലോ.
ഒരു കിടക്കയവിടെ വച്ചിട്ടുണ്ട് പിന്നൊരു സ്റ്റവ്വും എന്താ പോരെ?
വെണ്ണയ്ക്ക് വേണ്ടി ആളുകള്‍ വന്നാല്‍ നിനക്ക് അവിടെ നിന്നും വില്‍ക്കാം.
അതാവുമ്പോള്‍ ‍, നമുക്ക് കൂടുതല്‍ സ്വകാര്യതയും കിട്ടും.
കുതിരയോട്ടാന്‍ അറിയുമോ?
ഇത് കൊള്ളാം! നിങ്ങള്‍ മൂന്നുപേരും ആ ആട്ടിന്‍പറ്റവും കാണികള്‍ .
എനിക്കതത്ര പരിചയമില്ല.
എന്‍റെ വീട് കാണണോ?
ഇല്ല, ഇതിന് ദുര്‍ഗന്ധമൊന്നും ഇല്ല. ശീലമായാല്‍ മാറിക്കോളും.
മോണ! നീ ഉറക്കം തന്നെയാണോ?
നോക്കൂ, ഉച്ചമുതല്‍ ഞാന്‍ വിളിക്കുന്നു! ഇതൊന്നും ശരിയാവില്ല!
ഞങ്ങള്‍ സദാസമയവും ജോലിചെയ്യുന്നു. നീ എല്ലായ്പ്പോഴും ഉറക്കവും!
ഇത് തീരെ ശരിയല്ല. ഇവിടമാകെ വൃത്തികേടായിരിക്കുന്നു.
സിഗരറ്റ്കുറ്റികളും ചാരവും. വളരെ മോശം.
ഇത് വല്ലാത്ത ഉപദ്രവമായല്ലോ!
ഒന്നിനും കൊള്ളാത്ത ഒരു സാധനം! ഇറങ്ങി വാ! ചിലത് സംസാരിക്കാന്‍ ഉണ്ട്!
എന്തിന്? നിനക്കെന്താ വേണ്ടത് ?
നിനക്ക് ഒന്നും ആവശ്യമില്ല! ഞാന്‍ നിനക്ക് ഭൂമി തന്നു, നീയതില്‍ ഒന്ന്‍ തൊട്ടിട്ടു പോലുമില്ല.
നിനക്ക് ഒരു ആലോചനയും ഇല്ല!
അതിന് അവിടെയെന്തെങ്കിലും ഉണ്ടോ? ഞാനെന്താ ഒരാട്ടിടയ ആവണമെന്നാണോ?
നിങ്ങള്‍ മാത്രമൊന്നുമല്ല എല്ലാം വിട്ട് ഇറങ്ങി വന്നിട്ടുള്ളത്.
നീ ഇറങ്ങി വന്നതല്ല. നിന്നെ ഇറക്കി വിട്ടതാവും. അവിടെ നിന്‍റെ പേരുപോലും ഉണ്ടാവില്ല.
നീയും നിന്‍റെ ഫിലോസഫിയും, പോയി തുലയ്!
നിങ്ങളേതായാലും എന്നെപ്പോലൊരു ആഭാസത്തരമാവണ്ട! പോയി നന്നായി പണിയെടുത്തോ!
എനിക്ക് പഠിക്കാന്‍ കഴിഞ്ഞിരുന്നെങ്കില്‍ , എനിക്കിങ്ങനെ ജീവിക്കേണ്ടി വരില്ലായിരുന്നു.
ഒരു ഗുമസ്തയായിരിക്കാന്‍ എനിക്ക് തീരെ താത്പര്യമില്ല!
അത്തരം ഒരുപാട് മേലധികാരികളെ ഞാന്‍ ഒഴുവാക്കിയിട്ടുണ്ട്. ഇനി വഴിയില്‍ കണ്ട ഒരുവന്‍ എന്‍റെ മേലധികാരിയാവണ്ട!
നീ ഒരുപാട് ചവറുകള്‍ വായിച്ചതിന്‍റെയാ!
നീയൊരു സ്വപ്ന ജീവിയാണ്.
നിനക്ക് ഒരു "കുളി" അത്യാവശ്യമാണ്.
അതിന് പണം വേണ്ടേ, ചേച്ചീ.
കുറച്ച് വെണ്ണ വാങ്ങുമോ?
ആട്ടിന്‍ വെണ്ണയാണ്. എനിക്ക് ഇതിന്‍റെ ജോലിയാ.
ഇവിടെ, ഇങ്ങനൊരു കച്ചവടം നടത്തേണ്ടി വരുമെന്ന് ഞാന്‍ കരുതിയില്ല
നീ...നീയിത് കടിച്ചിട്ടൊന്നുമില്ലല്ലോ അല്ലേ?!
പത്തുവര്‍ഷമായി ചേച്ചി, ഇതുതന്നെ തിന്നുന്നു. എനിക്ക് മടുത്തു.
പറയുന്നതുകൊണ്ട് ഒന്നും വിചാരിക്കരുത്, കുറച്ച് മാറി നില്‍ക്കാമോ! എനിക്ക് ജോലിക്ക് പോകണം, അവര്‍ക്കൊക്കെ പേടിയാവുന്നുണ്ടേ.
അവളൊരു പ്രത്യേക ജന്മമാണ്.
എന്താ വേണ്ടതെന്ന് അവള്‍ക്ക് നന്നായി അറിയാം.
ആ പ്രായത്തില്‍ എന്നെയും അവളെപ്പോലെ വിട്ടിരുന്നെങ്കില്‍ ,
അതെത്രയോ ഭേതമായിരുന്നു.
ഞാന്‍ നിങ്ങളെപ്പോലെ ഒരാളുടെ കഴുത്തില്‍ കുടുങ്ങിപ്പോയില്ലേ.
ഞാന്‍ ആ "ഹിപ്പി"യെ ഇഷ്ടപ്പെടുന്നു.
ഞായുനിവേഴ്സിറ്റിയില്‍ നല്ല ആള്‍ക്കൂട്ടമുണ്ടാവും.
ഞാന്‍ എന്‍റെ സ്ഥിരം ശൈലിയില്‍ പ്രസംഗിച്ചു.
ആ പിന്നെ...
...വഴിയില്‍ കൈകാണിച്ച ഒരു പെണ്ണിനെ കൂടെ കൂട്ടേണ്ടി വന്നു. ഒരു നാടോടി.
എന്‍റെ ദൈവമേ, അവള്‍ വണ്ടിയില്‍ കയറിയതും എന്തൊരു നാറ്റമായിരുന്നെന്നോ! എനിക്ക് ശ്വാസം മുട്ടിപ്പോയി.
അവളെ ആകെ നാറുന്നുണ്ടായിരുന്നു... അവളുടെ ബാഗ്, അവളുടെ ടെന്റ്.... ഒരു മാലിന്യക്കൂമ്പാരം!
ഭീകരമായിരുന്നു.
പറ്റില്ലെന്ന് പറയാനാവുന്നതിനു മുന്‍പ് തന്നെ അവള്‍ കാറില്‍ കയറിക്കൂടിയിരുന്നു....
- ഉറക്കവും പുറത്ത് തന്നെയാണോ? - അതെ.
ഒരു രസത്തിനാണോ?
അതോ, അങ്ങനൊരു സാഹചര്യമുണ്ടോ?
ശരിയാണ്.
- നിനക്ക് വീടില്ലേ? - അതൊക്കെയുണ്ട്.
- ബന്ധുക്കളൊക്കെ? - അധികമാരുമില്ല.
ഞാന്‍ ചോദിക്കുന്നത് ഇഷ്ടടമാവുന്നില്ല, അല്ലേ?
കുറച്ച്, അത് സാരമില്ല.
എല്ലാ ഡ്രൈവര്‍മാരും യാത്രക്കാരോടിങ്ങനെ സംസാരിച്ചുകൊണ്ടേയിരിക്കും.
അതിനാല്‍ ഞാനെല്ലാം കെട്ടിച്ചമയ്ക്കും.
വീടില്ല, ബന്ധുക്കളില്ല... ഇതൊക്കെ കെട്ടിച്ചമയ്ക്കാന്‍ കഴിയുമോ?
അതല്ല.
- വലിച്ച് കഴിയട്ടെ, അല്ലേ? - അത് നടന്നോളും.
- ഇതാണ് ചിചീസ്. - എന്താ?
ഇവിടുത്തെ നാടന്‍ ഭക്ഷണമാണ്.
ചിലപ്പോള്‍ ശരിയായ പേര് അതാവില്ല.
ഈ ഒച്ചപ്പാടു എന്‍റെ രുചി കളയുന്നു! നിനക്ക് പാട്ട് ഇഷ്ടമാണല്ലേ.
പിന്നെ! പാട്ടും കഞ്ചാവും.
നിനക്ക് സ്വന്തമായൊരു റേഡിയോ ഇല്ലേ?
അത് മാത്രമല്ല കഞ്ചാവും ഇല്ല.
തീറ്റ തേടാനൊന്നും എനിക്കറിയില്ല.
കഞ്ചാവ് വാങ്ങാനായി തീറ്റ തേടുന്നു.
അതുവച്ച് തീറ്റ തേടുന്നു!
എന്‍റെ തീറ്റ കണ്ടെത്താന്‍ എനിക്ക് കഴിയും കുറച്ച് കാശൊക്കെ ഞാനും സമ്പാദിക്കാറുണ്ട്.
നിന്‍റെ സമ്പാദ്യം എവിടെയാ നീ സൂക്ഷിക്കാറുള്ളത്?
ഇവിടെ, ഇവിടെ ഒരു പോക്കറ്റ് ഉണ്ട്.
പണിയെടുത്തപ്പോള്‍ കിട്ടിയതാണ്.
ഇതിന്‍റെ കൂടെ ഒരു ബിയറുകൂടി ഉണ്ടെങ്കില്‍ കൊള്ളാമായിരുന്നു.
എന്ത് പണിയാണ് എടുക്കാറ്?
സാധാരണ പണികള്‍ തന്നെ.
സ്ട്രോബറി പറിക്കല്‍ , മുന്തിരി വിളവെടുപ്പ്...
പിന്നെ, കുഞ്ഞുങ്ങളെ നോക്കാനും വല്ല്യ ഇഷ്ടമാണ്.
ഈ കോലത്തിലോ?
എനിക്കറിയാം, ഞാന്‍ അതിന് പറ്റിയ കോലമല്ല!
വൃത്തിയില്ലെങ്കില്‍ രക്ഷിതാക്കള്‍ക്ക് ഇഷ്ടപ്പെടില്ല.
നിനക്ക് പറ്റിയ പണി, നായ്ക്കളെ നോക്കലാണ്.
നായക്കാരാണോ, അയ്യോ..വേണ്ടേ!
മൃഗപരിപാലനമൊക്കെ ഞാന്‍ മതിയാക്കിയ പണികളാ!
എനിക്ക് ഒരു "ആയ" ആവണം.
വീട് നോക്കണം. വീട്ടുനായ്ക്കളെ പരിപാലിക്കണം.
ഇവിടെ ധാരാളം വീടുകളുണ്ട്...
നിറയെ മുറികളും...
താഴ്വാരങ്ങളിലെ നശിച്ച് പോകുന്ന മരങ്ങളെ പരിചരിക്കലാണ് എന്‍റെ പണി.
ഞാനൊരു സ്പെഷ്യലിസ്റ്റാണ്.
നിങ്ങള്‍ അവയെ ചികിത്സിക്കുമോ?
അല്ല, ഞാന്‍ ഒരു കോളേജ് അധ്യാപികയാണ്.
ഞാന്‍ റിസേര്‍ച്ച് ചെയ്യുകയാണ്.
അപ്പൊള്‍ ആരാണ് അവയെ ചികിത്സിക്കുക?
മറ്റ് വിദഗ്ദര്‍ ഉണ്ട്. ഞാന്‍ ഇടയ്ക്ക് അവയെ നിരീക്ഷിക്കും.
ലാബില്‍ വച്ച് കൂടുതല്‍ കരുത്തുള്ള സങ്കരയിനം ഉണ്ടാക്കാന്‍ ശ്രമിക്കുന്നു.
എന്തിന്?
ക്യാന്‍സര്‍ പോലുള്ള ഒരു ഫംഗസ്... സിരാറ്റോസിസ്റ്റിസ് ഫിമ്ബ്രിയാറ്റ.
പക്ഷെ, അതറിയപ്പെടുന്നത് " ക്യാന്‍സര്‍ കറ" യെന്നാണ്.
അവ മരങ്ങളെ വേട്ടയാടി കൂട്ടത്തോടെ ഇല്ലാതാക്കുന്നു.
ഇതുവരെയും നമുക്കത് തടയാന്‍ കഴിഞ്ഞിട്ടില്ല.
താഴ്വരയിലെ മരങ്ങളെല്ലാം നശിക്കാന്‍ പോകുന്നു.
എപ്പോള്‍ ?
നമുക്കത് തടയാന്‍ കഴിഞ്ഞില്ലെങ്കില്‍ ... ഒരു 30 വര്‍ഷങ്ങള്‍ക്കുള്ളില്‍ .
പക്ഷെ, അതിന് ഒരുപാട് ചെലവ് വരും.
ഹലോ!
1944 തെക്കന്‍ ഫ്രാന്‍സില്‍ തുടങ്ങിയിട്ടും അതിന്‍റെ കാരണം കണ്ടെത്താന്‍ നമുക്ക് 25 വര്‍ഷം വേണ്ടിവന്നു.
ഇറ്റലിയിലും പ്രശ്നമുണ്ടായിരുന്നു. നോമാണ്ടിയില്‍ താരതമ്യേന കുറവായിരുന്നു!
പക്ഷെ, മാര്‍സെലില്‍ യു.എസ്. ആയുധങ്ങള്‍ മരപ്പെട്ടിയില്‍ വരാന്‍ തുടങ്ങിയതോടെയാണ് അവിടുത്തെ മരങ്ങളുടെ കഥ കഴിഞ്ഞത്.
ആ മരപ്പെട്ടികള്‍ രോഗബാധിതമായ ഇത്തരം മരങ്ങള്‍ ഉപയോഗിച്ച് നിര്‍മ്മിച്ചവയായിരുന്നു!
ഇവ പകര്‍ന്നു പിടിക്കാന്‍ വര്‍ഷങ്ങളെടുത്തു.
ഫംഗസുകള്‍ അതിവേഗം പടരില്ല.
ആ പകര്‍ച്ചവ്യാധി ആരംഭിച്ചിരുന്നു.
നാം മനസ്സിലാക്കിയപ്പോഴേക്കും വൈകിപ്പോയി.
കൈവിട്ട് പോയിരുന്നു.
ഒന്നും ചെയ്യാനുണ്ടായിരുന്നില്ല....
...ഇപ്പോഴും ഒന്നും ചെയ്യാനാവുന്നില്ല, അല്ലേ...!
എന്തെങ്കിലുമാവട്ടെ...
എന്താണെന്നറിയില്ല...
...അവളുടെ ഗന്ധം ഞാന്‍ ഇഷ്ടപ്പെട്ടുതുടങ്ങിരിക്കുന്നു.., അവള്‍ വലിച്ചൂതുന്ന പുകയും...അവളുടെ ദാരിദ്ര്യവും...
എന്‍റെ കാറില്‍ എല്ലായ്പ്പോഴും അവളുടെ സാമീപ്യം ഞാന്‍ ആഗ്രഹിച്ചു. അവിടം ഒരു വീടുപോലെ എനിക്കനുഭവപ്പെട്ടു.
എല്ലാ സാധനങ്ങളും ഞാന്‍ സംഘടിപ്പിച്ചിട്ടുണ്ട്.
ഈ കോണ്‍ഫറന്‍സുകളൊക്കെ നമ്മെ നശിപ്പിക്കും.
ദാ, ഈ ഷാമ്പെയിന്‍ പിടിക്ക്.
എനിക്ക് നിന്നെ അകത്തേയ്ക്ക് കൂട്ടാനാവില്ല എന്നറിയാമല്ലോ.
അല്ലെങ്കിലും, ആള്‍ക്കൂട്ടം എനിക്കിഷ്ടമല്ല!
വേണമെങ്കില്‍ ഇവിടെ കിടന്നുറങ്ങിക്കോളൂ?
അത് കൊള്ളാം.
ദാ, പാട്ട് കേള്‍ക്കാന്‍ നിനക്ക് കീ വേണ്ടിവരും. പക്ഷെ എനിക്ക് അതുകൊണ്ട് ആവശ്യമുണ്ട്.
എന്താ, എന്നെ പൂട്ടിയിടാന്‍ പോകുകയാണോ?
അല്ലല്ല, ഉള്ളില്‍ നിന്നും ആ ബട്ടണ്‍ ഒന്നമര്‍ത്തിയാല്‍ മതി.
പാട്ടില്ലാത്തത്തിനു ക്ഷമിക്കണം!
എന്ത് പ്രശ്നം? എനിക്കിതൊക്കെ ശീലമായി!
ഞാനിങ്ങനെ വായില്‍ തോന്നിയതൊല്ലാം പാടാറുണ്ട്.
ഇംഗ്ലീഷില്‍ , അതത്ര ശരിയായിക്കൊള്ളണമെന്നില്ല.
- നീ ഇംഗ്ലീഷ് പഠിച്ചിട്ടുണ്ടോ? - പിന്നെ!!.
ഹൈസ്കൂള്‍ വരെ.
- നിനക്ക് ഏതെങ്കിലും ബിരുദമുണ്ടോ? - തൊഴിലധിഷ്ഠിത വിദ്യാഭ്യാസം.
ഷോര്‍ട്ട്ഹാന്‍ഡും ടൈപ്പിങ്ങും.
അങ്ങനെയെങ്കില്‍ നിനക്ക് ഇവിടെ ജോലിനോക്കാമല്ലോ!
അതിനുള്ള "ലുക്ക്" എനിക്ക് ഉണ്ടോ?!
എനിക്ക് പോകണം..
നീയെന്തിനാ വീടുവിട്ടിറങ്ങിയത്?
നടുറോഡില്‍ ഷാമ്പെയിന്‍ കുടിക്കണമെന്നു തോന്നി!
ഹായ്, ജെയിന്‍ .
എന്‍റെ കാറില്‍ ഒരു വട്ടത്തി പെണ്ണുണ്ട്!
ഒന്ന് നില്ക്കൂ, ആ കമ്പുകളെല്ലാം വെട്ടിമാറ്റിക്കൂടെ ,
എന്‍റെ വണ്ടിയ്ക്ക് അതാ നല്ലതെന്ന് കരുതുന്നു.
നിങ്ങളുടെ ചങ്ങാതിമാരേ ഇവിടേയ്ക്ക് കൊണ്ടുവരൂ... ഇവിടെ നിന്നും രോഗാണുക്കളെ നശിപ്പിക്കട്ടെ, ഞാന്‍ പോകുന്നു.
അരുത്, അത് അങ്ങനെയേ മുറിക്കാനാവൂ.
- ഞാനതിനെക്കുറിച്ച് പറഞ്ഞിരുന്നല്ലോ, മിസ്. ലാന്റിയര്‍ - അത് ശരിയാ മാഡം.
- എങ്കിലും, എന്തെങ്കിലും മാറ്റമുണ്ടോയെന്നറിയാനാ. - ഞങ്ങളൊന്നു ശ്രമിക്കട്ടെ.
ഒരു വട്ടത്തി പെണ്ണ്. ഒരു നാടോടി. വൃത്തിയില്ലാത്ത ഒരു സാധനം!
എന്‍റെ കാറില്‍ കുറ്റിയടിച്ചിരിപ്പാണ്.
എങ്ങിനെയാണ് നമ്മള്‍ മരം മുറിക്കുന്നതെന്ന് അവളെ കാണിച്ചുകൊടുത്താലോ?
വേണ്ട,വേണ്ട, അതൊരു പ്രത്യേക ജന്മമാണ്‌.
- അതുകൊണ്ടാണല്ലോ നിങ്ങളുടെ കാറില്‍ അവളെ കാണുന്നത്. - അതാണ്‌ അവള്‍ . കാണണോ?
പോ,പോയി എന്‍റെ ചുവന്ന ഫയല്‍ എടുത്ത് കൊണ്ടുവരൂ.
ഞാന്‍ അവരുടെ ഫയല്‍ എടുക്കാന്‍ വന്നതാണ്.
- ഇവിടിരുന്ന് ശ്വാസം മുട്ടിക്കാണും കാണും അല്ലേ? - ആ വാതില്‍ അടയ്ക്കാമോ! കാറ്റടിയ്ക്കുന്നു.
- നീ വലിയ്ക്കാറുണ്ടോ? എന്‍റെ കൈലുണ്ടായിരുന്നത് തീര്‍ന്നു. - "ഗിത്തന്‍സ്" (ജിപ്സി വനിത - എന്ന പേരുള്ള സിഗരറ്റ്) ആണ്, ഒരെണ്ണം എടുക്കട്ടെ?
- മരം മുറിക്കുന്നത് കാണണോ? - വേണം.
- സങ്കടകരം അല്ലേ? - കരയാന്‍ മാത്രമൊന്നും ഇല്ല.
നീയും ഒരു മരസ്നേഹിയാണല്ലേ, അവരെപ്പോലെ?
ഞാന്‍ അവരുടെ വിദ്യാര്‍ത്ഥിയായിരുന്നു. ഞാനിപ്പോള്‍ ഒരു കൃഷിവിദ്യാവിദഗ്‌ദ്ധനാണ്.
എന്നെക്കണ്ടിട്ടു നിനക്ക് പേടിയാവുന്നുണ്ടോ?
മുഴുവനും മുറിക്കൂ...വിടൂ..വിടൂ!
ഒരുവേള ഞാന്‍ നിന്നെക്കുറിച്ച് ആലോചിച്ച് പോയി..
അവളുടെ ജഡകെട്ടിയ മുടികണ്ടപ്പോഴാണ്.. നിന്‍റെ മുടിയുടെ മൃദുലതയും വശ്യതയും ഞാന്‍ തിരിച്ചറിഞ്ഞത്!
- ഒന്ന് രാജകുമാരിയും മറ്റൊന്ന് പോക്കാന്തവളയും. - മറുപടി ഇപ്പോഴും "വേണ്ട" എന്നായിരുന്നു.
നമ്മുടെ വിവാഹം കഴിയുന്നതുവരെ നീയതാവശ്യപ്പെട്ടിരുന്നില്ല.
എന്‍റെ നാട്ടില്‍ അതിന്‍റെ ആവശ്യമുണ്ടായിരുന്നില്ല. ഈ കുപ്പത്തൊഴുത്തില്‍ എനിക്ക് വേണം.
നിങ്ങളുടെ അമ്മായി ലെയ്ജീ ഏഴ് മുറിയുള്ള വീട്ടിലാണ് ഒറ്റയ്ക്ക് താമസിക്കുന്നത്!
അവര്‍ ചിരഞ്ജീവിയൊന്നും അല്ല.
നമ്മുടെ നല്ല നാളുകളാണ് ഇവിടെ പാഴാക്കുന്നത്. നമുക്ക് പണവുമില്ല ഇവിടിത്തിരി സ്ഥലവും ഇല്ല!
ഇങ്ങനെ കുറ്റപ്പെടുത്തരുത്.
ആ നാടോടിപ്പെണ്ണിന്‍റെ കൈല്‍ ഒന്നുമില്ല.
ഒരു വീടോ..പണമോ..ഒന്നും!
നിനക്ക് അക്കാര്യം ഉറപ്പ്തരാം...
മതി, ആ പെറുക്കിയെക്കുറിച്ച് വിളമ്പിയത്. നിന്നെയും ആ ലന്റിയറിനെയും മയക്കിയവള്‍ .
നിന്‍റെ ടീച്ചര്‍ക്ക് അല്ലെങ്കിലും പണ്ടേ ഒരു പന്തികേടുള്ളതാണ്!
ആ ഒളിച്ചോടിയവളെക്കുറിച്ച് കണ്ണുനീരോഴുക്കുന്നത് നിര്‍ത്തൂ.
അവള്‍ ചിലപ്പോള്‍ വല്ല തട്ടിപ്പുകാരിയുമായിരിക്കും.
അല്ലെങ്കില്‍ മുഴുവട്ട്..അതുമല്ലെങ്കില്‍ മയക്കമരുന്ന്!
നിങ്ങളെ ഇവിടെ സ്ഥിരമായി കാണാറുണ്ടല്ലോ.
ഇവിടുത്തെ ഭക്ഷണം തരക്കേടില്ല. പക്ഷേ, ആ പാട്ട് സഹിക്കാനാവുന്നില്ല.
ഇത് "മുസാക്" ആണെന്ന് തോന്നുന്നു! "റെനോ"യുടെ പാട്ടുകള്‍ ഉണ്ടോ?
എനിക്ക് ആ റേഡിയോ സ്റെഷനിലല്ല പണി!
-നിങ്ങള്‍ക്ക് അവനെ ഇഷ്ടമല്ലേ? - തീര്‍ച്ചയായും.
കൈയിങ്ങനെ അടച്ച് തുറക്കൂ. പെട്ടെന്നാവും..
എനിക്ക് പോയിട്ട് ധൃതിയൊന്നും ഇല്ല.
- സിഗരെറ്റ്‌ എവിടെയാ കിട്ടുക? - ഇവിടില്ല, അല്പം മുന്നോട്ട് പോയിനോക്കൂ.
അവള്‍ എവിടെ നിന്നോ വന്നു.
തീയുടെ അരികില്‍ കുത്തിയിരുന്നു. അവള്‍ക്ക് നന്നായി തണുക്കുന്നതായി തോന്നി.
ഞാവളോട് സംസാരിക്കാന്‍ ഭയന്നിരുന്നോ? എനിക്കറിയില്ല.
പെണ്‍കുട്ടികള്‍ ഇങ്ങനെ ചുറ്റിത്തിരിയുന്നതായി കാണാറേയില്ല.
അതും ഒറ്റയ്ക്ക്...
ഞാനവളോട് സംസാരിക്കണമായിരുന്നു.
ഈ ഫംഗസിനെക്കുറിച്ച് ഇനിയെന്തെല്ലാം അറിയാം?
അത് സിറ്റോ തിമ്ഗിയ...(?) അവരുടെ മരപ്പെട്ടികളിള്‍ വഴി വന്നെത്തിയ കീടങ്ങള്‍ ...
ഉവ്വോ? എപ്പോള്‍ ‍?
അത് ചോദിച്ചിട്ട് പറയാം.
നിങ്ങളുടെ മരപ്പെട്ടികളില്‍ ഫംഗസുണ്ടെങ്കില്‍ , നിങ്ങള്‍ക്കത് വഴിയേ മനസ്സിലായിക്കൊള്ളും!
എന്‍റെ മരപ്പെട്ടികളിലോ, ഞാനിത് ഇവിടെ ഉണ്ടാക്കുന്നല്ലേ?
എനിക്കറിയാവുന്നത് ഞാന്‍ പറഞ്ഞു.
താഴ്വാരത്തെ മരങ്ങള്‍ പിഴുതോളൂ! അവ നശിക്കാന്‍ തുടങ്ങിയാല്‍ ഞാന്‍ പറഞ്ഞതോര്‍ക്കുക!
- ഞാനിത്തിരി നേരത്തെയാണോ? -കുഴപ്പമില്ല, വരൂ.
ഹായ്, മിസ്സസ് ലാന്റിയര്‍ ‍.
ഞാന്‍ വൈകിപ്പോയി, അകത്തേക്ക് വരൂ.
ഇരിക്കൂ.
നിന്‍റെ കണ്ണട ഇനിയും മാറ്റാനായില്ലേ!
ഭാര്യയും ഇതുതന്നെയാണ് പറഞ്ഞത്!
അഞ്ചു മിനുട്ടിനുള്ളില്‍ ഞാനെത്താം.
ഞാന്‍ ഏതാണ്ട് മരിച്ചിരുന്നു!
- വൈദ്യുതാഘാതമേറ്റ്! - അത് കഴിഞ്ഞു!
-ഞാന്‍ ഏതാണ്ട് മരിച്ചിരുന്നു -ഒന്നുമില്ല.
മിന്നിത്തെളിയുന്ന ഒരു പ്രകാശം!
അവര്‍ പറഞ്ഞത് സത്യമാണ്:
എന്‍റെ ജീവിത മുഹൂര്‍ത്തങ്ങള്‍ ഞാന്‍ വീണ്ടും കണ്ടു..
...മിന്നി മറഞ്ഞു...ചിത്രങ്ങള്‍ ‍...
കാലങ്ങളിലൂടെ...
ഏതോ ശബ്ദം കേട്ടാണ് ഞാന്‍ വന്നത്. അത് വളരെ ചെറിയ നേരമേ ഉണ്ടായിരുന്നുള്ളൂ.
ഓരോ ചിത്രങ്ങളോടും ഞാന്‍ പോരടിക്കുകയായിരുന്നു...
വല്ലാതെ ഭ്രാന്തമായിരുന്നു.
ആ നാടോടിയെ കണ്ടത്...
അവളെ പിന്നില്‍ ഇരുത്തിയത്...
അവിടിരുന്ന് അവള്‍ ശകാരിക്കുന്നത്...
ഞാന്‍ മുന്നിലിരിക്കട്ടെ? ഇതെന്താ ടാക്സി കാറാണോ?
എനിക്ക് നിന്നെ ഇറക്കി വിട്ടേ പറ്റൂ. ഞാന്‍ വീട്ടിലേക്ക് പോകുന്നു.
എപ്പോള്‍? ഇപ്പോഴോ?
അല്ല, ഒരു അരമണിക്കൂറിനുള്ളിള്‍ .
അവനും ഉണ്ടോ, കൂടെ?
ഇറങ്ങിക്കോ...
ദാ, കുറച്ച് ഭക്ഷണമുണ്ട്.
ഇതൊരു നല്ല യാത്രയായിരുന്നു.
നീയൊരിടം കണ്ടെത്തുമെന്നു ഉറപ്പുണ്ടോ?
തീര്‍ച്ചയായും, എനിക്ക് കഴിയും.
ശ്രദ്ധിക്കണം!
തീറ്റയ്ക്ക് വേണ്ടിയല്ലേ?
നിനക്കവളെ അവിടെ ഉപേക്ഷിക്കാനാവില്ല. ആ കാട് തീരെ സുരക്ഷിതമല്ല.
ജെയിന്‍ അവളെ കണ്ടെത്തണം, എന്നെ സഹായിക്കണം.
അതൊരു കാടായിരുന്നു. ഞാന്‍ നിനക്ക് ഭൂപടത്തില്‍ കാണിച്ച് തരാം. ഒരു വലിയ ടാങ്കിന് സമീപം
എനിക്ക് പേടിയുണ്ട്. അവള്‍ തനിച്ചാണ്.
ഞാനെന്തെങ്കിലും ചെയ്യണമായിരുന്നു.
എനിക്കവളുടെ പേര് പോലും അറിയില്ല!
ഒറ്റയ്ക്കാണല്ലോ?
ഞാന്‍ കുറച്ച് നേരമായി നിന്നെ ശ്രദ്ധിക്കുന്നു.
- ഒരു കൂട്ട് വേണോ? - വിട്!
വേണം, നിനക്ക് കൂട്ട് വേണം!
ഒരു കാറ്റ് പോലെ അവള്‍ ഒഴുകി.
ഒരു ലക്ഷ്യവുമില്ലാതെ, ഒരു ഉദ്ദേശ്യവുമില്ലാതെ...
ആഗ്രഹങ്ങളില്ല, ആവശ്യങ്ങളില്ല...
ഞാന്‍ ചിലതൊക്കെ പറഞ്ഞു നോക്കിയിരുന്നു.
അവള്‍ ഒന്നിനും തയ്യാറായിരുന്നില്ല.
സഞ്ചാരമോ? അതൊരുതരം കൊഴിഞ്ഞുപോക്കാണ്.
അവള്‍ നിരാകരിച്ച അതേ വ്യവസ്ഥിതിയ്ക്ക് മുന്നില്‍ സ്വയം നിഷ്ഫലയെന്നു തെളിയിക്കാന്‍ .
അതെ, സഞ്ചാരമം ഒരു കൊഴിഞ്ഞു പോക്കാണ്.
- കുറച്ച് കുടിച്ചോട്ടെ? - അതിനെന്താ, കുടിച്ചോളൂ.
വേണമെങ്കില്‍ ആ കത്രികയും എടുത്ത് പണിക്കും ഇറങ്ങാം.
വരൂ.
ആ വാതില്‍ അടച്ചോളൂ.
ഈ ഭാണ്ഡവുമെമെടുത്ത് നിങ്ങള്‍ എവിടേയ്ക്കാണ്?
ഇവള്‍ക്ക് താമസിക്കാന്‍ ഒരിടമില്ല.
ഞാനിവളെ എന്‍റെ മുറിയിലേക്ക് കൂട്ടുന്നതില്‍ വിരോധമുണ്ടോ?
അതിനെന്താ, നിങ്ങളവിടെ തനിച്ചല്ലേയുള്ളൂ.
ഒരാള്‍ അധികമായാല്‍ ആരറിയാനാണ്...
- അതെയതെ. - ശരി
- വലിയ ഉപകാരം. - ഗുഡ് നൈറ്റ്.
നിന്‍റെ താമസമൊക്കെ പുറത്താണോ?
അകത്തേയ്ക്ക് വരൂ.
ചായ എടുക്കട്ടെ?
ചായ റെഡി.
ബാക്കിയുള്ളവരൊക്കെ എവിടെ?
അവരെല്ലാം കുടുംബത്തെ കാണാന്‍ മൊറോക്കോയിലേക്ക് പോയിരിക്കുന്നു.
നിങ്ങള്‍ക്ക് കുട്ടികളൊന്നുമില്ലേ?
ഞാന്‍ മൊറോക്കോക്കാരനല്ല. ടുണീഷ്യക്കാരനാണ്.
പേരെന്താണെന്നാ പറഞ്ഞത്?
സിയായോ അസൂണ്‍.
- ഞാന്‍ അസൂണ്‍ എന്ന് വിളിക്കട്ടെ. - നിന്‍റെ ഇഷ്ടം.
അസൂണ്‍ എന്നോ അസ്സൂണായെന്നോ എന്തും!
എന്റേത് സിമോണ്‍ എന്നാണ്. "മോണ"യെന്ന്‍ വിളിക്കും.
മോണയാണ് നല്ല പേര്.
നിന്‍റെ അച്ഛന്റെ പേരെന്താ?
ബെര്‍ജോം.
- ഈ ടി. വി. വര്‍ക്ക് ചെയ്യില്ലേ? - അയ്യോ...ഇല്ല.
- എങ്ങിനെയാ മുറിക്കേണ്ടതെന്നു അറിയുമോ? - ഇല്ല.
നോക്ക്, ദാ ഇങ്ങനെ.
ദാ ഇതുപോലെ...
ഇവിടെ....
പിടിക്ക്..ചെയ്ത് നോക്ക്.
ഇത് മുറിക്കൂ...
ഇനി...ഇവിടെ.
കൊള്ളാം, അങ്ങിനെതന്നെ!
താല്പര്യമുണ്ടെങ്കില്‍ എന്‍റെ കൂടെ ജോലിചെയ്യാം.
അധികം ശമ്പളമൊന്നുമില്ല.
ഓരോ മുന്തിരിത്തോപ്പിനും 800 മുതല്‍ 900 ഫ്രാങ്ക്സ് വരെ കിട്ടാറുണ്ട്.
ഒന്നില്‍ 1 ,500 തൈകളോളം ഉണ്ടാവും.
ചിലതില്‍ 2,000ത്തോളം കാണാറുണ്ട്‌.
കരാറെടുത്താല്‍ നിനക്കിഷ്ടമുള്ള സമയത്ത് തീര്‍ത്താല്‍ മതി.
നിനക്കെന്നെ സഹായിക്കാനാവും.
അസ്സൂണ്‍ നീ വരുന്നില്ലേ!
വേഗം, ഒരുമിച്ച് വരൂ. എന്‍റെ കൂടെത്തന്നെ വരണം.
ഓരോന്നും പൂര്‍ത്തിയായില്ലെങ്കിലും കുഴപ്പമില്ല...
അതൊക്കെ പിന്നീട് ഞാന്‍ ശരിയാക്കാം.
- കൊള്ളാല്ലേ. - അതെയതെ, നന്നായിട്ടുണ്ട്.
വിചിത്രമായിരിക്കുന്നു! ഇതെന്താ ഇത്രയധികം എണ്ണക്കുപ്പികള്‍.
ഞങ്ങള്‍ക്ക് ഓരോരുത്തര്‍ക്കും ഓരോ കുപ്പികള്‍ ഉണ്ട്.
ഓരോന്നിലും അവരവരുടെ പേരുകള്‍ ഉണ്ട്.
ബേക്കറിയില്‍ അപ്പം മുറിച്ചത് പോലെയുണ്ട് നിങ്ങള്‍ ഭക്ഷണം കഴിക്കുന്നത് കാണാന്‍.
കൈ നിറയെ മുറിഞ്ഞിട്ടുണ്ടല്ലോ.
ഞാനൊരു തൊഴില്‍ പഠിക്കുകയല്ലേ!
ആ ഫോര്‍മാന്റെ ഭാര്യ എന്നോടു പറഞ്ഞു..
ഈ പണി പെണ്ണുങ്ങള്‍ക്ക് പറ്റിയതല്ലെന്ന്.
അവരിതും പറഞ്ഞിരുന്നു....
അവരുടെ മകള്‍ക്ക് ആണുങ്ങളുടെ അടിവസ്ത്രം ഉണ്ടാക്കുന്ന കമ്പനിയിലാ പണി!
അത് എനിക്കറിയാം.
ഒരു പെണ്‍കുട്ടി ശൈത്യകാലത്ത് പുറത്ത് ക്യാമ്പ് ചെയ്യുന്നത് ഞാനാദ്യമായി കാണുകയാണ്.
കാലം പോയ പോക്കെ!
ആ ഫ്ലോറന്‍സിനെ തന്നെ നോക്കൂ.
ആണ്‍കുട്ടികളെക്കാള്‍ പിഴയല്ലേ. ബൈക്കില്‍ കറങ്ങണം, അതുമാത്രം മതി!
ധൃതി കാട്ടാതെ..
അവളൊരു പയ്യനെ കണ്ടു പിടിക്കുന്നതോടെ എല്ലാം ശരിയാവും.
അവളൊരിക്കലും ആ നാടോടിയെപ്പോലെ നശിച്ച് പോകരുത്!
അവള്‍ പേര് പോലും "മോണ" എന്നാണ് പറയുന്നത്!!
എല്ലാം വടി പോലെയുണ്ട്.
ഈ കാലവസ്ഥയായിട്ടും.
എന്നെക്കൊണ്ടാവില്ല. നിന്‍റെ കുഴപ്പം കൊണ്ടല്ല: ഈ തുണികളൊന്നും കഴുകാറെയില്ലല്ലോ.
അവിടെ അലക്കാനാരും ഇല്ലല്ലോ.
അസ്സൂണ്‍ നല്ലവനാ, ദയയുള്ളവനാണ്.
കൊള്ളാം, നല്ല പണിക്കാരനാ, പക്ഷെ ഒരു വൃത്തിയുമില്ല.
നീ കേള്‍ക്കുന്നുണ്ടോ?
നിനക്ക് വേണമെങ്കില്‍ ഇവിടെത്തന്നെ നില്‍ക്കാം.
ആ മുന്തിരിത്തോട്ടങ്ങളില്‍ എന്നെ സഹായിക്കാം. നിന്‍റെ എല്ലാ കാര്യങ്ങളും ഞാന്‍ നോക്കാം.
പിന്നെ, മറ്റുള്ളവര്‍ വരുമ്പോള്‍, അത് ഞാന്‍ കൈകാര്യം ചെയ്തോളാം.
ഒന്നും പറയാനില്ലേ?
പുറത്ത് പോകണോ? നല്ല തണുപ്പുണ്ട്.
ആ ഷാള്‍ കഴുത്തില്‍ ചുറ്റിക്കോളൂ.
- അസ്സൂണ്‍, വരുന്നില്ലേ? - ദാ ഞാനെത്തീ.
മോണാ, അവര്‍ ചില പ്രശ്നങ്ങള്‍ പറയുന്നുണ്ട്.
എന്താണെന്നറിയില്ല, നിന്നെ ഇവിടെ താമസിപ്പിക്കാന്‍ അവര്‍ക്ക് താത്പര്യമില്ല.
നീയിവിടെ ഇരിക്കൂ. ഞാന്‍ അവരോടു ഒന്നുകൂടി സംസാരിച്ച് നോക്കട്ടെ. ഇപ്പോള്‍ വരാം.
അവര്‍ വഴങ്ങുന്നില്ല. ഇപ്പൊത്തന്നെ ആറുപേരുണ്ട്; ഒരാളെക്കൂടി പറ്റില്ലത്രേ.
മാത്രമല്ല, ഒരു സ്ത്രീയെ തീരെ പറ്റില്ലായെന്നും പറഞ്ഞു.
ഗംഭീരമായിട്ടുണ്ട് അസ്സൂണ്‍.
''ഇവിടെ താമസിച്ചോ...പണിയെടുത്തോ... നിന്‍റെ എല്ലാ കാര്യങ്ങളും ഞാന്‍ നോക്കാം''
- അവര്‍ വന്നപ്പോള്‍ എന്നെ ചവിട്ടി പുറത്താക്കി! - സ്ത്രീകളെ അവര്‍ അനുവദിക്കുന്നില്ല.
നീയൊരു ഭീരുവാണ്.
എന്‍റെ സാധങ്ങള്‍ തരൂ! ഞാന്‍ പോകുന്നു!
നില്‍ക്കൂ..ഞാനെടുക്കാം മോണാ!
ഒന്ന് വേഗം!
ദാ എത്തീ!
എന്‍റെ ടെന്റും തരൂ!
മറ്റുള്ളവരുടെ സമ്മതമില്ലാത്തതിനാലാ...
എനിക്ക് മനസ്സിലായി!
- ഇതാ നിന്‍റെ ടെന്റ്. - നിന്‍റെ സ്കാര്‍ഫും പിടിച്ചോ!
ഒരാളുടെ കാറുണ്ട്, ഞാന്‍ നിന്നെ കൊണ്ടാക്കാം.
ഓഹ്! എന്നെ എത്രയും വേഗം ഒഴിവാക്കണം, അല്ലേ?
- കയറൂ. - നിന്‍റെ കൊട്ടാരം ഗംഭീരം തന്നെ. എന്തൊക്കെയായിരുന്നു!
നമുക്ക് വേഗം പണി തുടങ്ങേണ്ടതാണേ.
എനിക്കറിയാമായിരുന്നു, അത് സംഭവിക്കുമെന്ന്. അതാ ഞാന്‍ പറഞ്ഞത്.
പാവം കുട്ടി, അവള്‍ എവിടെയാണോ എന്തോ? ചെറുപ്പമായിരുന്നു...
അവസാനം ഞാന്‍ വന്നപ്പോള്‍ ഒരു പെണ്‍കുട്ടിയുണ്ടായിരുന്നത് നിങ്ങള്‍ ഓര്‍മ്മിക്കുന്നുണ്ടോ?
ഞാന്‍ കൈ അനക്കാന്‍ പറഞ്ഞ ആ പെണ്‍കുട്ടി.
ഞാന്‍ കരുതിയത് അവള്‍ ഭക്ഷണത്തിനു വേണ്ടി വന്നതാണെന്നാ. അതായിരുന്നില്ല!
അവളാകെ കുറച്ച് ആപ്പിള്‍ സോസേ എടുത്തിരുന്നുള്ളൂ.
കുറച്ച് കാപ്പിയും...
ഇത്തിരി വൈന്‍ കൂടി തരൂമോ!
അത്രമാത്രം, അവള്‍ വെറുതെ ചിരിച്ചു.
എന്തിനാണ് അവള്‍ രക്തം കൊടുത്തതെന്ന് ഞാന്‍ അതിശയിച്ചുപോയി.
മൂന്ന് മേശകള്‍ മാത്രമുള്ള നല്ല ഒതുക്കമുള്ള കഫെ!
ആ കുപ്പി നിറച്ചോ..
- ഞങ്ങളെക്കൂടി കയറ്റുമോ? - നീ മാത്രം വേണമെങ്കില്‍ കയറിക്കോ.
പിന്നെ കാണാട്ടോ!
തനിച്ചാവുകയെന്നത് അസഹനീയമാണ്.
ദമ്പതികളായിട്ടും ഒറ്റപ്പെടുമ്പോള്‍ കൂടുതല്‍ ദുസ്സഹമാണ്.
പൌലോയുടെ കൂടെയായിരുന്നിട്ടും ഞാന്‍ വല്ലാത്ത ഏകാന്തത അനുഭവിക്കുന്നു.
അവന് എന്‍റെ കൂടെ പുറത്ത് കറങ്ങണം, കൂടെ കിടക്കണം.
അത്രമാത്രമേ അവന് വേണ്ടൂ.
എന്‍റെ നെഞ്ചില്‍ അല്പം കൂടി പ്രണയമൊക്കെയുണ്ട്.
ചങ്ങല മാലയുള്ള ആ യുവാവിന്‍റെ കൈകളിലെ...
പെണ്‍കുട്ടിയെ എനിക്ക് മറക്കാന്‍ ആവുന്നില്ല.
നിന്‍റെ സാധനങ്ങളൊക്കെ എടുത്ത്, ആ ഹാളില്‍ പോയിരിക്കൂ.
- ഇയാളോ? - അത് സാരമില്ല.
നീ ഇവിടെ കിടന്നോ.
കൊച്ചമ്മയുടെ സുഖമില്ലാത്ത സഹോദരിയുടേതായിരുന്നു.
ഇപ്പൊ ഇവിടെ ആരുമില്ല..
ഒരാളും ഇതിനുള്ളിലെക്ക് വരില്ല.
നിനക്കറിയോ, ഞാനെപ്പോഴും നിങ്ങളുടെ ആ ഉറക്കത്തെപ്പറ്റി ആലോചിക്കുമായിരുന്നു.
അത് എനിക്കൊരു ദിവ്യാനുരാഗമായിരുന്നു!
ഇപ്പോള്‍ ആ വൃദ്ധയെപ്പോലെ നീയും തനിച്ചായിരിക്കുന്നു!
പക്ഷെ, അത്രയും പണക്കരിയല്ല!
പാവം എന്‍റെ കുട്ടി!
ഒരു മാറ്റത്തിന് വേണ്ടി, എനിക്ക് നിന്നെ വേണം.
ഞാന്‍ തനിച്ചാണ്, എനിക്ക് ഒരു കൂട്ട് വേണം...
ഞാന്‍ അവരെ ശുശ്രൂഷിക്കുന്നുണ്ട്. എനിക്ക് നിന്നെയും ശുശ്രൂഷിക്കാനാവും.
എനിക്കൊരു പ്രത്യുപകാരവും വേണ്ട.
അതെല്ലാം എനിക്ക് ശീലമാണ്. കൊച്ചമ്മ എന്നെ പരിഗണിക്കാറേയില്ല.
അവര്‍ക്ക് കണ്ണിന് നല്ല മൂടലുണ്ട്, അവര്‍ സ്വയം പിറുപിറുത്തുകൊണ്ടിരിക്കും.
അവര്‍ക്ക് ഞാന്‍ ചലിക്കുന്ന ഒരു ഏപ്രണ്‍ മാത്രമാണ്!
ആദ്യം ഞാന്‍ കരുതിയത്, അവര്‍ക്ക് കാഴ്ചയുണ്ടെന്നാണ്.
അവര്‍ക്ക് ഈ വീടിന്‍റെ മുക്കും മൂലയും അറിയാം.
അവര്‍ക്ക് നല്ലൊരു അനന്തരവന്‍ ഉണ്ട്.
സുന്ദരനാണ്, ചെറുപ്പവും.
കൊച്ചമ്മയ്ക്ക് കുട്ടികളില്ല.
അവര്‍ക്ക് ഞാന്‍ മാത്രമേയുള്ളൂ,
അല്ല എന്‍റെ ഏപ്രണ്‍ മാത്രം. എന്‍റെ പൊടിക്കുപ്പായം.
ഈ വീട് അവര്‍ നിങ്ങള്‍ക്ക് തരുമോ?
ഹേയ്, അത് അവരുടെ അനന്തരവനുള്ളതാണ്‌. അവരുടെ കാലശേഷം.
ആ ഫോട്ടോയില്‍ കാണുന്നവനാണ് അവരുടെ അനന്തരവന്‍, അല്ലേ?
സുന്ദരനാണല്ലോ, മോശമില്ല.
വേണ്ട, അവന്‍ എന്റെയാണ്!
നിങ്ങളുടെ അനന്തരവനോ?
അല്ല, എന്‍റെ പുരുഷന്‍!
അത് വിട്ടേക്ക് കേട്ടോ!
എനിക്കൊന്ന് അങ്ങാടിയില്‍ പോകണം.
അടങ്ങിയിരിക്കണം, കേട്ടില്ലേ?
യോളാണ്ട,
ആ വെള്ളിക്കപ്പുകള്‍ നന്നായി വൃത്തിയാക്കണം. എന്‍റെ കൂട്ടുകാരി ലൂസി വരുന്നുണ്ട്, ഒരു ചായ കൊടുക്കണം.
പിന്നെ, ആ ചെറിയ ചുവന്ന വിളക്ക് തെളിക്കാന്‍ മറക്കരുത്.
ആ വൈന്‍ ഗ്ലാസ്സുകള്‍...
എടുത്ത് മാറ്റാന്‍ മറക്കരുത്.
ഇതാരാ?
എന്‍റെ പാവം കൂടപ്പിറപ്പ്, മാര്‍ക്സേല്‍.
എനിക്ക് അവളുടെ പൂച്ചക്കുട്ടികളെ ഇഷ്ടമേയായിരുന്നില്ല.
നിങ്ങള്‍ക്കും ആ പ്രായമാവുമ്പോള്‍, പൂച്ചക്കുട്ടികളാണ് ഏറ്റവും നല്ലത്.
നീ യോളാണ്ട അല്ലേ!
കണ്ടിട്ടങ്ങനെ തോന്നുന്നില്ല. അവളുടെയത്രയും ഉയരം ഇല്ല.
- നീ യോളാണ്ടയല്ല. ആരാ നീ? - ഇത് "മോണ" ആണ്.
അമ്മമ്മയുടെ ശരിക്കുമുള്ള പേരെന്താ?
ലയ്ജീ, നീ എന്നെ പേടിപ്പിച്ച് കളഞ്ഞു.
സമാധാനിക്ക് അമ്മമ്മേ!
എനിക്ക് ഗ്ലാസ് വേണം.
യോളാണ്ട വൈന്‍ തീര്‍ത്തിട്ടില്ല: ഓഹ്! ഇത് ബ്രാണ്ടിയാണ്.
സന്തോഷമായി.
- ആ പെണ്ണെന്താ ചെയ്ത് കൂട്ടുന്നത്? - ഏത് പെണ്ണ്?
നീ പൂസായി കിടക്കുമ്പോള്‍ ഞാനൊരുത്തിയെ വണ്ടിയില്‍ കയറ്റിയിരുന്നു.
കിളുന്താണോ? കാണാനെങ്ങനെ?
ഇവിടെ ഒരിളക്കം ഉണ്ടാക്കാനാവുമോ!
ഈ കാഴ്ച എന്‍റെ അനന്തിരവന്‍ കണ്ടാല്‍ അവന്‍റെ കണ്ണുതള്ളിപ്പോവും.
അമ്മമ്മ തീര്‍ന്നു കിട്ടാന്‍ കാത്തിരിക്കുകയാണവന്‍.
അനന്തിരവന്മാരൊക്കെ കഴുകന്മാരാന്!!
എനിക്കതറിയാം, പക്ഷേ, ഞാനൊരക്ഷരം മിണ്ടില്ല!
പൂക്കളുമായി അവനെന്നെ കാണാന്‍ വന്നിട്ട് പറയും:
''ഹലോ,ലയ്ജീമ്മാ. " ഇന്ന് നിങ്ങള്‍ പൂര്‍ണ്ണ ആരോഗ്യവതിയാണ്! "
എനിക്കറിയാം, അവന് ഈ വീട് വേണം, എവിടെ....
ഇത് കൊള്ളാം.
ഒരെണ്ണം കൂടി താ!
ഇതാ പിടിച്ചോ, അടുത്ത വെടി!
അടുത്ത വെടിയോ! ഒരു ചെറുത് മതിയെടീ.
നിന്‍റെ കാര്യം!
എന്‍റെ ഏപ്രണ്‍ ഇപ്പോള്‍ തിരിച്ച് തരണം!
''എന്‍റെ ഏപ്രണ്‍ ഇപ്പോള്‍ തിരിച്ച് തര........ണം!''
എനിക്ക് നിന്നോട് ചിലത് പറയാനുണ്ട്. നീ ഇവിടെ നില്‍ക്കുന്നത് അവനിഷ്ടമല്ല.
ആര്‍ക്ക്, നിന്‍റെ ഫോട്ടോയിലെ കാമുകനോ?
ദാ, 100 ഫ്രാങ്ക്സ് ഉണ്ട്. കൊണ്ടുപോയി തിന്ന്!
100 ഫ്രാങ്ക്സ്, അടിപൊളി!
എനിക്ക് ആ വൃദ്ധയുടെ കൂടെയിരിക്കാനെ കഴിഞ്ഞുള്ളു! ഞാനീ പണിക്കാരിയുടെ കൂടെയോന്നും ചെയ്തില്ലേ!
- നടക്കങ്ങോട്ട്! - എനിക്ക് ഈ പണിക്കാരിയുടെ കൂടെയോന്നും ചെയ്യാന്‍ കഴിഞ്ഞില്ലേ!
കണ്ടോ, സമയം ഉച്ചയായി!
നിന്‍റെ ഈ തട്ടിപ്പ് ജോലി ഞാന്‍ അടിച്ച് മാറ്റുകയൊന്നുമില്ല,. അത് പേടിക്കേണ്ട.
എന്നെ.....തനിച്ചാക്കരുതേ....!
ഇതാ പിടിച്ചോ, നിന്‍റെ കോപ്പിലെ കാലുറകള്‍.
അവരെന്നെ ഏതെങ്കിലും വൃദ്ധസദനത്തിലും പിടിച്ചിടും!
ഞാന്‍ ചമഞ്ഞൊരുങ്ങി ഇറങ്ങിപോകും!
യോളാണ്ട, എത്ര തവണ വിളിക്കണം?
ലയ്ജിമ്മ, ഉറക്കെ ചിരിക്കുന്നുണ്ടായിരുന്നു.
ഹലോ, മിസ്ടര്‍ ജെയിന്‍, മിസിസ്. എലെയ്ന്‍.
എന്‍റെ വല്യമ്മായിക്ക് എങ്ങനുണ്ട്?
അവരിങ്ങനെ ഒറ്റയ്ക്ക് ചിരിച്ചുകൊണ്ടിരിക്കും വയസായില്ലേ!
ഞങ്ങള്‍ക്ക് ഒരു കാര്യം അറിയണം.
ഒരു വീട്ടിലെ കളവുമായി ബന്ധപ്പെട്ട് പോലീസ് നിന്നെക്കുറിച്ച് ഞങ്ങളോട് അന്വേഷിച്ചിരുന്നു.
എന്‍റെ ഐമി അമ്മാവന്‍റെ കൊട്ടാരം
അദ്ദേഹമവിടുത്തെ സൂക്ഷിപ്പ്കാരനാണ്.
- അവര്‍ക്കത് കണ്ടെത്താന്‍ കഴിഞ്ഞിട്ടില്ല. - അത് അമ്മാവന്‍ എന്നോട് പറഞ്ഞിരുന്നു.
- അതില്‍ നിനക്കും പങ്കുണ്ടല്ലോ. - എനിക്കോ?
അതെ, വല്ലാതെ വിഷമിപ്പിക്കുന്ന കാര്യമായിപ്പോയി!
ഞങ്ങള്‍ക്കും അതുപോലെ വല്യമ്മായിക്കും.
ഞങ്ങള്‍ ചെറുതായൊരണ്വേഷണം നടത്തിയിരുന്നു.. നിനക്കൊരു കാമുകനുണ്ടല്ലേ!
- അതാര്‍ക്കാണ് ഇല്ലാത്തത്? - അവനെയാണ്‌ സംശയിക്കുന്നത്.
അവന്, ആ കളവില്‍ പങ്കുണ്ടോ?
അവന്‍ വന്നു പോകുന്ന ഒരാളാണ്. അവന്‍ അവന്‍റെ അമ്മയോടൊപ്പമാണ് താമസം..
അവന്‍ രാത്രികളിലുള്‍പ്പെടെ ഇവിടെ ഉണ്ടാവാറുള്ളതായി ഞാന്‍ കേട്ടു.
എന്നിട്ട് ഇവിടെനിന്നും ഒരു സ്പൂണുപോലും കാണാതായിട്ടുണ്ടോ?
നിന്‍റെ അഭിനയം നിര്‍ത്തിക്കോ!
നിനക്കറിയില്ലെങ്കില്‍ പറയാം, ഞാന്‍ കുറച്ച് കര്‍ക്കശകാരിയാണ്.
നിനക്ക് ഒരാഴ്ചത്തെ സമയം തരാം.
എടാ, അതുപക്ഷേ...
ഞാനെന്ത് ചെയ്യും?
ഞാനെന്താണ് ചെയ്യേണ്ടത്?
നീ കണ്ടെത്തിയ സ്നേഹം തെറ്റിപ്പോയി.
എന്ത് തെറ്റിയെന്ന്?
അതവനായിരിക്കില്ല. അവന്‍ അവിടെ ഉണ്ടായിരുന്നില്ല.
- ഞാന്‍ പോയേ പറ്റൂ എന്നാണോ മിസിസ്. എലെയ്ന്? - ഒരാഴ്ചയ്ക്കുള്ളില്‍ സ്ഥലം വിടണം.
ഹലോ, ലയ്ജീമ്മാ. ഇന്ന് നിങ്ങള്‍ പൂര്‍ണ്ണ ആരോഗ്യവതിയാണല്ലോ!
"....ഹലോ, ലയ്ജീമ്മാ...... ....ഇന്ന് നിങ്ങള്‍ പൂര്‍ണ്ണ ആരോഗ്യവതിയാണല്ലോ!...."
ചേച്ചീ, ഇത് വെള്ളിയാണെന്ന് തോന്നുന്നു, നിങ്ങളിത് വാങ്ങിക്കുമോ?
അതെയതെ, ഇത് വെള്ളിയാണ്!
പക്ഷേ, ഇത് പുലിവാലാവും!
ഇത് നീ എവിടെനിന്നോ അടിച്ചു മാറ്റിയതല്ലേ, വേണ്ട, ഒന്നും തോന്നരുത്.
ഒരു പുക വേണോ?
ഹലോ, ചേട്ടാ.
ഒന്ന് ശ്രദ്ധിച്ച് നടക്കൂ കുട്ടീ!
- നിങ്ങള്‍ക്ക് ഈ സ്പൂണുകള്‍ വേണോ? - എനിക്ക് എന്തിനാ സ്പ്പൂണ്‍?
എനിക്ക് നന്നായി വിശക്കുന്നുണ്ട്!
തിന്നാന്‍ നല്ല എളുപ്പമാണ്, അദ്ധ്വാനിക്കുകയെന്നത് ബുദ്ധിമുട്ടുള്ള സംഗതിയാണ്.
പോയി തുലയ്, കിളവാ
ഇവിടെ ചുറ്റിത്തിരിയുന്നത് അത്ര പന്തിയല്ല, സൂക്ഷിച്ചോ! അവിടെ lD പരിശോധന നടക്കുന്നുണ്ട്.
എന്‍റെ കൈല്‍ രേഖകളൊന്നും ഇല്ലാത്തതിനാല്‍ കൂടിപ്പോയാല്‍ അവരെന്നെ പിടിച്ച് അകത്തിടും.
ഞാനിങ്ങനെ അലഞ്ഞു മടുത്തു, ശരിക്കും മടുത്തു.
പൊട്ടത്തരം കാണിക്കേണ്ട. നല്ല സാധനം കിട്ടുന്ന ഒരാളെ എനിക്ക് അറിയാം.
സത്യം?
നിനക്ക് ശരിക്കും രേഖകളൊന്നും ഇല്ലല്ലേ? ഞാന്‍ കരുതി എന്തോ തട്ടിപ്പ് കേസാണെന്നാ.
ഒന്നുമില്ല..
ഒരു ജനന സര്‍ട്ടിഫിക്കറ്റ് ഉണ്ടായിരുന്നു. പക്ഷെ, അതും എവിടെയോ തുലച്ചു.
- ഹേയ്, അതെന്‍റെ ഫോട്ടോയാണ്! - വളരെ വൈകിപ്പോയി! 2 ഫ്രാങ്ക്സ് കൂടുതല്‍ തന്നിട്ട് എടുത്തോ!
- എനിക്ക് മനസ്സിലായില്ല? - അതങ്ങിനെയാ, കാശ് തന്നിട്ട്, വിട്ടോ.
താങ്ക്യൂ...
ആര്‍ക്കും പോകേണ്ടേ?
കുറച്ച് കഴിയട്ടെ.
- നിന്‍റെ പേരെന്താ? - ജെയ്ന്‍.
ആ ഊത്ത് നിര്‍ത്താമോ, നാശം! നിനക്ക് സ്റെഷനില്‍ പോയിരുന്നു ഊതാമല്ലോ.
ഇനി "അവിഗ്നോണി"ല്‍ എന്താണാവോ?
അവിടെ ഒരു സാധാരണ കുടുംമ്പത്തിലെ കുഞ്ഞിനെ നോക്കാനാണെന്ന് തോന്നുന്നു.
നിങ്ങളിങ്ങനെ ചെയ്യുമെന്ന് ഞാന്‍ കരുതിയില്ല.
- എന്ത്? - ഇത് തന്നെ! ഒരാഴ്ചകൊണ്ട് എന്നെ ചവിട്ടിപ്പുറത്താക്കിയത്....
....ലയ്ജീമ്മയെ വൃദ്ധമന്ദിരത്തിലാക്കിയത്.
പൊയ്ക്കോ, നിങ്ങള്‍ വെറുതെ സമയം കളയേണ്ട.
നിങ്ങളുടെ ഭാര്യയുണ്ടല്ലോ... അവര്‍ വലിയ കര്‍ക്കശക്കാരിയല്ലേ!
അവളെന്‍റെ ഭാര്യയാണ്. നിനക്കതൊന്നും പറഞ്ഞാല്‍ മനസ്സിലാവില്ല.
നല്ലത് വരട്ടെ!
കാണാം,സര്‍.
ഇതെനിക്ക് ഓര്‍ക്കാപ്പുറത്തുള്ള അടിയായിപ്പോയി!
ഇതെല്ലാം ഞാന്‍ ആ പെണ്‍കുട്ടിയെ ചവിട്ടിപ്പുറത്താക്കിയാത് കൊണ്ടാവണം.
അവള്‍ക്ക് എന്ത് സംഭവിച്ചിരിക്കും!?
അവള്‍ എവിടെനിന്നാണ് വന്നതെന്നുപോലും എനിക്കറിയില്ലല്ലോ!
നോക്കൂ, കൈല്‍ കാശുള്ളവര്‍ക്ക് വിമര്‍ശിക്കാന്‍ എളുപ്പമാണ്.
ഞങ്ങള്‍ ഇങ്ങനെ വന്നു പോയ്ക്കൊണ്ടിരിക്കും, ഒന്നും നേടാനാവാതെ...
ഞാനും അത്തരത്തില്‍ ഒരാളാണ്. ഞാന്‍ വളര്‍ന്നത് ഒരു അനാഥാലയത്തിലാണ്.
അതാണ്‌ നമ്മെ രണ്ടുപേരെയും ഉണ്ടാക്കിയത്, അല്ലേ.
നമ്മള്‍ കൂടെപ്പിറപ്പുകളാണ്.
നിന്നെവച്ച് ഒരുപാട് കാര്യങ്ങള്‍ നടത്താനുണ്ട്. നമുക്ക് ഈ ബന്ധം തുടരണം.
എനിക്ക് ഒരു കാപ്പി കുടിക്കണം.
വരൂ,, കാപ്പി കുടിക്കാം.
ഒന്ന്‍ ഉണരൂ കൂട്ടരേ!
- ഉറക്കമാണോ. - കണ്ടോ, അവന്‍ ഉറങ്ങുന്നു!
ചവറ്!
നമുക്കൊരു പാട്ട് കേട്ടാലോ!
മതിയാക്ക് പുറത്ത് മതി നിന്‍റെ കുതിരക്കളി.
അവള്‍ പറഞ്ഞത് കേട്ടില്ലേ, പുറത്ത് പോ.
ഒരു ബിയറ് കൂടി തരൂ.
ഞാന്‍ വെറും പുറമ്പോക്കാണ്!
ഞാന്‍ നിന്നെ തുലൂസിലേയ്ക്ക് കൊണ്ടുപോകാം. എനിയ്ക്കവിടെ പരിചയക്കാരുണ്ട്.
അവിടെ നമുക്ക് കുറച്ച് അശ്ലീല ഫോട്ടോകള്‍ എടുക്കാം, നീയൊന്നു "പോസ്" (pose) ചെയ്‌താല്‍ മതി.
ഞാന്‍ "പോസ്" (pose) ചെയ്യാനോ?
എനിക്ക് "പോസ്" (pause) ചെയ്യും!!
ഹലോ ജരാദല്ലേ? ഞാനവളെ കണ്ടെത്തി. മിസിസ്. ലാന്റിയര്‍ വണ്ടിയില്‍ കൂട്ടിയ ആ പെണ്ണ്.
അവരെന്നോട് കണ്ടെത്താനാവശ്യപ്പെട്ട ആ പെണ്ണ്. അവളിവിടെ സ്റേഷനിലുണ്ട്.
നീ അവളെയൊന്നു കാണണം! അവളിവിടെ ലഹള കൂടുന്നുണ്ട്, ആകെ തര്‍ന്നടിഞ്ഞു!
ഞാന്‍ വല്ലാതായി.
ഞാനിത് നിന്നോട് പറയുന്നു, പക്ഷെ..... ഞാനിതൊരിക്കലും മിസിസ്. ലാന്റിയറിനോടു പറയാന്‍ പോകുന്നില്ല.
ഒരിക്കലും...എലെയ്നോടുപോലും!
എനിക്ക് അവരുടെ വേദന മനസ്സിലാക്കാനാവുന്നുണ്ട്.
ചിലപ്പോള്‍ എനിക്ക് തന്നെ സഹിക്കാനാവുന്നില്ല.
പക്ഷെ, അതത്രത്തോളം ആഴത്തിലേക്ക് മുങ്ങിക്കഴിഞ്ഞു...
നിനക്കെന്താ ഭ്രാന്തുണ്ടോ?
അവളെന്തായാലും എന്നെ തിരിച്ചറിഞ്ഞിട്ടില്ല.
അവളെന്നോടു ചോദിച്ചിരുന്നു.... അവള്‍ ചോദിച്ചു: "എന്നെ നിനക്ക് പേടിയാണോ?" എന്ന്...
അതെ, അവളെ ഞാന്‍ ഭയക്കുന്നു.
അവളെ എനിക്ക് ഭയമാണ്, കാരണം.. എനിക്കവളെ സഹിക്കാനാവുന്നില്ല.
- അനക്കമില്ലേ? - ഇല്ല, നമുക്ക് മറ്റെന്തെങ്കിലും വഴി നോക്കാം.
നീ എവിടെയാ? നീ തിരികെ വന്നതൊക്കെ ഞാനറിഞ്ഞു.
കള്ളപ്പന്നീ,
- എവിടെടാ എന്‍റെ പണം? - നിനക്ക് തരാന്‍ ഗേസിനെയേല്പ്പിച്ചിരുന്നു.
നുണയന്‍!
ഞാന്‍ ഗേസിനെ കണ്ടിട്ടാണ് വരുന്നത്!
നീ കേട്ടോ, ഞാനിവിടം തകര്‍ത്ത് കളയും.
നീയൊന്നടങ്ങ്.
ഈ നഗരം മുഴുവന്‍ കത്തിയാലും, ഞാന്‍ നിനക്കൊരു കോപ്പും തരാന്‍ പോകുന്നില്ല.
വളരെ ഉപകാരം, ബെബെറ്റ്.
അവന്‍ തീയിട്ടു, പക്ഷെ, അവള്‍ മുങ്ങിക്കളഞ്ഞു.
അവളൊരു നല്ല ചരക്കായിരുന്നു! അവളെവച്ച് ആവശ്യത്തിന് പണമുണ്ടാക്കാമായിരുന്നു.
കുഴപ്പമില്ല, വേറൊരുത്തി കൂടെയുണ്ട്, തലയ്ക്ക് ചുറ്റും നാവാണെന്ന് മാത്രം.
ആ പുരോഗമനതീവ്രവാദി എന്നെ നന്നാക്കാന്‍ നോക്കുന്നു. മൂലക്കടച്ചില്‍, അല്ലപിന്നെ!
മോണ, അവളൊരു സാധനമായിരുന്നെടോ! അവളെ മറക്കാനാവുന്നില്ല.
വളരെ വൈകിപ്പോയി! 2 ഫ്രാങ്ക്സ് കൂടുതല്‍ തന്നിട്ട് എടുത്തോ!
കെണിയുണ്ട്. കള്ളന്മാര്‍ സൂക്ഷിക്കുക.
വല്ലാത്ത തണുപ്പ്.
എനിക്ക് ഉറങ്ങാനേ ആവുന്നില്ല.
ഈ മുള്ളങ്കിപ്പന്തലില്‍ എന്‍റെ ലൂയിസ് മമ്മ എന്നെ കണ്ടിരുന്നെങ്കില്‍...
അതെല്ലാം തീരെ മൂപ്പാവാത്തതാണ്, തിന്നാന്‍ പോലും കൊള്ളില്ല.
തണുക്കുന്നു.
ദൂരെപ്പോ, നായ്ക്കളെ!
പോയി തുലയ്!
നിന്‍റെ കുപ്പായം ശ്രദ്ധിക്കൂ, തീ പിടിക്കും.
- എനിക്കിത്തിരി ഭക്ഷണം വേണം. - ഭക്ഷണമോ? അതാ അവിടെ കുറച്ച് വീടുകളുണ്ട്.
ആ വരമ്പിലൂടെ പോയി, ആ കാണുന്ന മുന്തിരിത്തോട്ടം കടന്ന്‍... പാലത്തിനടിയിലൂടെ നേരെപ്പോയാല്‍...
അവിടെയെത്തും..
മലയാളം സബ്ടൈറ്റില്‍ പരിഭാഷ: ഓപ്പണ്‍ ഫ്രെയ്മിനുവേണ്ടി കെ.പി.ജയേഷ് (തളിപ്പറമ്പ ഫിലിം സൊസൈറ്റി)